İslamda dini-siyasi cərəyan və məzhəblər – Vaqif Cəliloğlu - Azinforum.az İnformasiya Portalı\nAna səhifə / Gündəm / İslamda dini-siyasi cərəyan və məzhəblər – Vaqif Cəliloğlu\nİslamda dini-siyasi cərəyan və məzhəblər – Vaqif Cəliloğlu\nAzinforum.az tanınmış dinşunas t.e. üzrə fəlsəfə doctoru Hacı Vaqif Cəliloğlunun bugünkü İslam ailəmindəki hadisələrlə həmahəng olan silsilə yazısını təqdim edir.\nYazının əvvəli ilə bu linklər vasitəsilə tanış ola bilərsiniz :\nİmam Əbu Hənifə (təqr. 699-767) və məzhəbi\nİslam dini coğrafiyasını genişləndirərkən əsir düşənlərdən biri də İran əsilli Zuta idi. İslamı qəbul etməsi, sosial mövqeyi və şəxsi keyfiyyətlərinə görə Zuta azadlığa qovuşub Kufə şəhərində məskunlaşdı. O burada imam Əli ilə görüşdükdən sonra onu hədsiz sevib. Zutanin Sabit adlı oğlu da həz. Əlidən çox şey öyrənib. Həz. Əli isə Allahdan Sabitə xeyirli bir övlad verməsini diləyib. Allah bu duanı qəbul edir və sonradan İslamın görkəmli fiqh alimi olmuş Numəni dünyaya gətirir. Tarixin “Əbu Hənifə” ismini verdiyi Numən b. Sabit bu künyə ilə tanınıb.\nHələ kiçik yaşlarında Qurani-Kərimi əzbərləyən Əbu Hənifə ailəsinin ticarətlə məşğul olmasına baxmayaraq, qiraət və hədis elmini öyrənməklə dini bilgisini daha da mükəmməlləşdirib. O, elmi axtarışlarının nəticəsi olaraq fiqh elmi ilə xüsusi məşğul olub. Özünün dediyi kimi, o, elm mərkəzində- Kufədə yaşayırdı. Həz. Əli b. Əbu Talib, Abdullah b. Məsud kimi böyük səhabələrin elmi ilk olaraq bu şəhərdə təşəkkül tapmışdı. Əbu Hənifə imam Cəfəri- Sadiqin “Əli b. Əbu Talibin şəhəri” dediyi Kufədə müxtəlif şiə, o cümlədən Zeydiyyə və İmamiyyə təriqətləri ilə elmi təmasda olub.\nDörd sünni fiqh məktəbinin- məzhəbinin birincisinin qurucusu və rəhbəri olan Əbu Hənifə həz. Peyğəmbərin ailə və pak soyuna- əhli-beytə böyük məhəbbət bəsləyib, şiə imamları və onların ardıcıllarının elmindən istifadə edib. Xəlifə Mənsurun: “Ey Numən, elmi kimlərdən öyrəndin?” sualına, o belə cavab verib: “Tələbələri vasitəsilə həz. Əli, həz. Ömər və Abdullah b. Məsuddan”.\nƏbu Hənifə həm də ticarətlə məşğul olduğu üçün sosial-iqtisadi durumu digər məzhəb rəhbərlərindən daha yaxşı olub. Həmin səbəbdən Beytül- malda (dövlət malında) gözü olmayıb. Təqva sahibi olan bu şəxsiyyət gözəl geyinməyi, ətirlənməyi ilə yadda qalıb. O, həm də çox səxavətli olub.\nƏbu Hənifə şiə olmasa da, fəqət Əməvilərin xilafətdə haqqının olmaması fikrində idi. O, Əməvilərin əleyhinə bilavasitə fəaliyyət göstərmədiyi kimi, əhli-beyt əleyhinə olan hərəkətləri də dəstəkləməyib. Belə ki, Zeyd b. Əli Zeynalabidin Kufədə xəlifə Hişama qarşı üsyan etdiyi zaman Əbu Hənifə deyib: “Zeydin bu hərəkəti Rəsululləhin Bədr günündəki döyüşünə oxşayırdı”. O: “Nə üçün Zeyd hərəkatına qatılmadın?” –sualını belə cavablandırıb: “Əgər xalqın Zeydi daha öncə babası həz. Hüseyni tərk edib qaçdığı kimi qaçmayacağına əmin olsaydım, mən də Zeydlə birlikdə savaşardım. Çünki o, həqiqi imamdır”.\nMənbələrə görə, Əbu Hənifə imam Zeydə 10 min dirhəm məbləğində yardım edib və elçisinə: “Mənim üzürümü ona çatdırın” deyib.\nTəbii ki, Əbu Hənifənin əhli-beyt sevgisi, Zeydə olan xoş münasibəti onun Əməvilər tərəfindən təqib edilməsinə səbəb olub. Lakin vilayətdə baş verən ixtişaşlar, Zeydi öldürdükdən sonra ölüsünü təhqir edən Əməvilər camaatdan qorxaraq Əbu Hənifəyə cəza verməkdən ehtiyat edirdi. İqtidar onu pul vasitəsilə ələ almağa cəhd etdi. Əməvi valisi İbni Hubeyrə muamilələri təsdiq edən möhürü Əbu Hənifəyə vermək istəsə də, fəqət imam bundan qəti surətdə imtina edib. Rədd cavabı alan vali Əbu Hənifəyə yaxın olan alimləri xahişə göndərdi ki, möhürü qəbul etsin. İmam xahişçilərə belə cavab verib: “Vali mənim hökmümlə adamların boynunu vurmaq istəyir. Mən ölsəm belə, bu işlərə möhür vurmaram”. Zalım iqtidara xidmətdən imtina edən Əbu Hənifəni şallaqla vursalar da, zindana salsalar da, o, fikrindən dönməyib. İmam həbsdən azad olduqdan sonra Hicaza gedərək Abbasilər hakimiyyətə gələnə qədər orada məskunlaşıb. Əbu Hənifə Abbasi xilafəsi Əbul- Abbas əs- Səffaha (749-754) beyət etdikdən sonra yenidən Kufəyə qayıdıb.\nİmam Əbu Hənifənin (imam Əzəm –böyük imam) Abbasilər xilafətinin ilk illərindən onlaırn əleyhinə olması barədə istifadə etdiyimiz mənbələrdə məlumat yoxdur. Lakin Abbas oğulalrı ilə həz. Əli övladları arasında sonradan baş verən çəkişmələr baxtı Əbu Hənifəyə işgəncələr verilib. İmamın əhli-beyt sevgisinə mətanətini görən xəlifə əl- Mənsur (754-775) ona qazilik vəzifəsini təklif edir. Əbu Hənifə xəlifəyə deyir: “Qazı ola biləcək şəxs həm sənin, həm də övlad və komandanlarının əleyhinə hökm verəcək bir ruha sahib olmalıdır. Mən isə belə bir ruha sahib deyiləm”. Xəlifə təklifini rədd edən imama 10 dəyənək vurduqdan sonra zindana atırlar. Həbsdə səhhəti ağırlaşan Əbu Hənifə azad edilsə də, fəqət xəlifə ona dərs və fətva verməyi qadağan edir. Nəhayət, təqib və həbsxana şəraiti imamın səhhətinə mənfi təsir göstərdiyi üçün az sonra o, gözlərini əbədi yumur. İmam vəsiyyət edib ki, onu qəsb edilmiş və ya xəlifənin qəsb etdiyi yerdə dəfn etməsinlər… Bütün Bağdad xalqı imam Əzəmin cənazə namazında iştirak edib. İmam Əzəmin cənazə namazına 50 min müsəlman qatılıb.\nİmam Əbu Hənifənin fiqhi bu əsaslara söykənir: 1) Kitab (Quran); 2) Sünnət. Bu, Allahın kitabını açıqlayan Peyğəmbər(ə) kəlamlarıdır; 3) Səhabə və tabiinlərin sözləri; 4) Qiyas. İmam, kitab, sünnət, səhabə və tabiinlərin sözlərində bir dəlil tapa bilmədikdə qiyasa müraciət edərdi; 5) İcma; 6) Örf. Bu metod qeyd olunan üsullar yetərincə olmadıqda qanun və şəriətin əmr və qadağalarına əks olmayan, xalqın ümumən qəbul etdiyi metoddur.\nHənifə məzhəbi özünün qeyri-radikallığı, xristian də yahudilərlə tolerantlığı, barışdırıcı və xalqın adət-ənənəsini də nəzərə alan bir məktəb olduğu üçün bu məzhəb 5 məzhəbdən ən çox yayılanıdır. Sözügedən məktəb Abbasi dövlətinin rəsmi dini məzhəbi kimi 500 ildən artıq əksər İslam ölkələrində aparıcı rol oynayıb. Osmanlı imperiyası dövründə də dini hökmlər əsasən bu məzhəbin qaydaları ilə icra edilib. Müasir Türkiyənin əksər müsəlmanları bu məzhəbin nümayəndələridir.\nMədinə imamı Malik ibn Ənəs (711-795) və məzhəbi\nİmam Malik ibn Ənəs Mədinədə Yəmən qəbiləsinə mənsub ərəb nəsilli bir ailədə dünyaya gəlib. Onun həm ailə, həm də ətraf mühiti elm adamları ilə əhatədə idi. İmam Malik əvvəl Qurani-Kərimi əzbərləyib, sonra da Mədinədəki alim Rabiədən dərs alıb. Bununla kifayətlənməyən imam ibni Hürmüzdən 13 il elm öyrənib. O deyib: “İbni Hürmüzün belə dediyini eşitdim: “Bir alim tələbəsinə “lə ədri” (bilmirəm) deməyi miras qoymalıdır”. Dövrünün aparıcı alimlərindən faydalanan Malik elm yolunda bütün var-dövlətini, hətta evini belə satıb. O, zəki və qavrayışlı gənc kimi şiə imamı Cəfəri-Sadiqin məclislərində də fəal iştirak edib. İmam yazıb: “Cəfər b. Məhəmmədin yanına gəldim. O, çox şux və gülərüzlü idi. Yanında həz. Peyğəmbərin adı zikr edildikdə siması saralardı. Onu tez-tez ziyarət edirdim. Abdəst almadan Peyğəmbər (ə)-dən hədis söyləməzdi…” İmamın ustadları fiqh və rəy, hədis və rəvayət alimləri olduğu üçün o, fətva verərkən həmin metodlardan geniş istifadə edib.\nQurani-Kərimi dəlillərin dəlili qəbul edən imam Malik, kitaba müxalif olan şübhəli hədisləri rədd edib. Məsələn, o: “ Köpək bir şəxsin qabına toxunarsa, qabı torpaqla 7 dəfə yumaq lazımdır” hədisini rəvayət etsə də, fəqət özü bu hədisi qəbul etməyib. Çünki hədisi səhih və sabit saymayıb. Zira Rəbbimiz buyurub: “(Ya Rəsulum!) Səndən hansı şeylərin halal edildiyini soruşurlar. De: “Bütün pak nemətlər sizə halal buyurulub. Allahın sizə öyrətdiyi (ov üsulları) ilə təlim edib əhliləşdirdiyiniz yırtıcı heyvanların (ov iti, şahin və s.) ovladıqları da sizə halaldır.. Onların sizin üçün tutub gətirdiklərindən yeyin…” (Məidə 4). Bu ayədən sonra imam Malik soruşur: “Köpək nəcis isə onun ovu necə mübah olar?”\nMalik ibn Ənəs Mədinədə dərs verərkən xəlifə Ömərin əyləşdiyi yerdə oturmağı, Abdullah b. Məsudun evində qalmağı çox sevərdi. Çünki dərs dediyi yer və yaşadığı ev həmin insanları ona xatırlatmaqla yanaşı, həm də səhabələrin kitabları ilə zəngin idi. Lakin imam prostat xəstəliyinə tutulduqdan sonra dərslərini evdə verib.\nSünni cərəyanının ikinci məzhəbinin qurucusu və rəhbəri imam Malik Əməvi və Abbasilərin hakimiyyəti dövründə yaşayıb -yaradıb. Bu iqtidarların hər ikisi ölkəni xilafət adı ilə idarə edib. Əslində isə onlar xilafəti yox, monarxiya üsul-idarəsinə uyğun olaraq atadan oğula ötürülən səltənəti idarə ediblər. Yuxarıda qeyd edildiyi kimi, xilafətlə səlltənət arasında mühüm fərq var. Xilafətin əsasını şura (məşvərət) təşkil edirsə, atadan oğula miras kimi ötürülən istibdad səltənətində isə şuraya yer yoxdur.\nAbbasilər dövründəki üsyanlar haqqında “kiminlə -xəlifə iləmi, yoxsa üsyançılarla savaşmaq lazımdır?” sualı imam Malikə verildikdə o, cavab verib: “Əgər üsyançılar Ömər b. Abduləziz kimi bir hökmdara qarşı çıxarlarsa, onlarla vuruşmaq lazımdır. Əks təqdirdə onları Allaha buraxın. Allah əvvəl bir zalımdan başqa bir zalım vasitəsilə intiqam alar. Sonra da hər ikisindən intiqam alar”. Ümumiyyətlə imam Malik nə iqtidara, nə də müxalifətə qoşulub. Lakin fitnələrdən uzaq olmasına baxmayaraq, o, Abbasilərin ikinci xəlifəsi Əbu Cəfər əl- Mənsurdan işgəncələrə məruz qalıb. Səbəb də guya imamın mütə nikahının haram olduğuna dair fətva verməsi olub. Çünki xəlifənin babası Abdullah b. Abbas mütəni halal saymışdı. Lakin digər mənbələrə görə, Abdullah b. Abbas həz. Əlinin tövsiyyəsilə bu fikirdən imtina etimişdi. Əksər mənbələrə görə, imamın iqtidardan zülm görməsinə səbəb onun: “İkrah( zor, güc- V. C.) qarşısında qalan kimsənin andı mötəbər deyil” fətvasını tez-tez təkrarlaması olub. Malikin düşmənləri bu fətvadan sui-istifadə edib xəlifəyə deyirdilər ki, imam sənə müxalifdir. Bundan sonra o, xəlifənin əmri ilə döyüldü, qabırğaları sındırıldı.\nMaraqlıdır ki, müxtəlif fiziki-mənəvi işgəncələrə məruz qalan imam Malik, uzun sürən prostat xəstəliyini yalnız vəfat etməzdən qabaq agah edib. Ölüm yatağında o deyib: “Əgər həyatımın son anları olmasaydı, dərdimi sizə deməzdim… Mənim xəstəliyim sidiyimi saxlamamaqdır. Peyğəmbər(ə)-nin məscidinə gedə bilmirdim. Rəbbimə şikayət olmasın deyə, xəstəliyimi heç kəsə söyləmirdim”.\nİmam Malikə görə, iman söz, inanc və əməlin vəhdətidir. O, xeyir və şəri ilə qədərə inanıb, insanın azad və ixtiyar sahibi olduğunu təsdiq edib. İmamın böyük günah (kəbirə) işlədənlər haqqında baxışı belə idi: böyük günah sahibləri günahları qədər əzab görəcəklər. Qiyamət günü Allahı görmənin mümkünlüyünü qəbul edən imam, onun necəliyinin izahı barədə susub.\nMalik ibn Ənəs 4 rəşidi xəlifənin xilafətini qanuni sayıb. Ona görə: 1) “Peyğəmbər(ə)-nin səhabələrini təhqir edən şəxsin dünyada yeri yoxdur ; 2)Haqsız iş görülən və keçmişini baltalayan məmləkətdə yaşamaq caiz deyil; 3)Hökmdar zalım olarsa, səbirli olmaq və onu irşad etmək lazımdır. Buradakı səbr zülmə boyun əyən zavallı insanın səbri yox, xalqın istək və məsləhətini nəzərə alan şəxsin səbridir. Zalım hökmdarı nəsihətlə, dinin əmrlərini ona xatırlatmaqla ədalətli olmağa sövq etmək lazımdır. Əgər həmin şəxs zalım hökmdarın qəzəbinə tuş gəlib nəsihət yolunda öldürülərsə, şəhid hesab olunur”. İmam xilafətin yalnız Haşimi ailəsinə və ya həz. Əli övladlarına məxsus olduğunu qəbul etməyib. Çünki Malikə görə, həz. Əbu Bəkr, həz. Ömər və həz. Osman nə Haşimi, nə də Əli övladlarıdır. İmam qəbul edib ki, səhabənin rəşidi xəlifələri seçdiyi üsul ən sağlamdır. O, azad seçim və zor olmadan beyət edilmək şərtilə ölən xəlifənin bir nəfəri xəlifəliyə tövsiyə etməsini məşru ( qanuni) hesab edib. Malikə görə, xəlifə seçimində ölkə əhalisinin hamısının yox, Məkkə və Mədinə müsəlmanlarının beyəti kifayətdir. Məkkə və mədinəlilərin beyəti olmazsa, digər bölgələrdəki müsəlmanların beyəti yetərli deyil.\nİmam Malik ibni Ənəsin əsas əsəri Kitab əl-Muvattadır. Bu kitab bu günə qədər bizə çatan ən qədim müsəlman fiqh kitabıdır. Maliki məzhəbi Tunis, Əlcəzair, Mərakeş, Müsəlman İspaniya, Afrikanın İslamı qəbul edən ölkələrində hökm sürür.\nİmam Şafi (767-820) və məzhəbi\nƏş- Şafi əl- İmam Əbu Abdullah Məhəmməd ibn İdris 767-ci, imam Əbu Hənifənin vəfat etdiyi ildə Qəzza şəhərində anadan olub. İttifaqla rəvayət edildiyinə görə, Şafinin atası Qureyş qəbiləsindəndir. O, Peyğəmbər(ə)-nin babası olan Haşimin qardaşı Mütəllib oğullarına mənsubdur. Bəzi rəvayətlərə görə, onun anası həz. Əli ailəsindən olub. Atasını erkən itirən Şafini anası tərbiyə edib, təhsil verib. Yüksək nəslə mənsub olmasına baxmayaraq, çox kasıb yaşayıb. Şafi 20 yaşında ikən fətva verəcək və hədis rəvayət edəcək bir mərtəbəyə çatmışdı. Lakin o, bununla kifayətlənməyib Mədinə imamı Malik b. Ənəsin yanına gedib ondan təhsil alıb və onun himayəsində yaşayıb. İmam Malik vəfat etdikdən sonra Şafi əvvəl Məkkəyə, sonra Yəmənə gedir. O, Yəmənin Nəcran şəhərində qazi vəzifəsinə təyin edilir. Lakin Şafi Nəcran valisinin ədalətsizliyinə susa bilmir.\nMəlumdur ki, Abbasilər də Əməvilər kimi həz. Əli övladlarına qarşı mübarizə aparıblar. Halbuki, həm həz. Əli, həm də Abbasilər Peyğəmbər(ə) ilə qohum idilər. Buna baxmayaraq, Abbasilər bir vali və ya qazinin həz. Əli övladlarına rəğbətini hiss etdikdə, onları təqib edirdilər. Abbasilərə görə, məmləkət düzəninin rəvan getməsi üçün bəzən günahsız bir adamı öldürmək, bu düzənin pozulmasına səbəb ola biləcək ittiham altındakı kimsənin azad edilməsindən yaxşıdır. Nəcran valisi də Abbasilərin bu məntiqindən çıxış edərək, Şafinin Əli övladları ilə işbirliyi olduğu barədə həmin dövrdə xilafət məqamını zəbt edən Harun ər- Rəşidə(786-809) belə məzmunda məktub göndərir: “Ələvilərdən 9 nəfər sizə qarşıdır. Onlardan biri də Mütəllib oğullarından Şafi deyilən birisidir. O, sözü ilə qılıncın edə bilməyəcəyini edir”. Nəticədə, Şafi əli qandallı mərkəzə- Bağdada gətirilir. Digər mənbə qeyd edir ki, Şafi Yəməndə Ələvilərin gizli fəaliyyətinə qoşulur və hətta Zeydi təriqətinin imamı Yəhya ibn Abdullaha beyət edir. Həmin səbəbdən o, 803-cü ildə digər Ələvilər kimi tutularaq xəlifənin yanına gətirilir. Hər iki mənbə təsdiq edir ki, Harun ər-Rəşid Şafinin sübut və məntiqinə heyran olur və onu azad edir. İmam 804-cü ildə Misirə gedir və Malik ibni Ənəsin tələbəsi kimi yaxşı qarşılanır. 811-ci ildə Bağdada gəlib orada dərs deyən Şafi, imam Məhəmmədin himayəsində qalır. Sonradan o, Beytül-harama gedib dərs verməklə məşğul olur.\nSünni cərəyanının III məzhəbinin qurucusu və rəhbəri imam Şafi İslam aləmində məşhur olan alimlər yetişdirib. Onun tələbələrindən biri, sünni məzhəbinin dördüncüsünün qurucusu və rəhbəri olan Əhməd b. Hənbən deyib: “Peyğəmbər(ə) buyurub: “ Allahu-Təalə bu ümmətin dinini doğru təbliğ etmək üçün hər 100 ildə bir şəxs göndərir. Birinci yüzillikdə bu şəxs Ömər b. Abduləziz olub. İkinci yüzillikdə isə bu şəxsin Şafi olacağına inanıram”. Qeyd edək ki, hüccətül-imam (islamın dəlili) adlandırılan əl-Qəzzali (?- 1111), ən- Nəvavi (?- 1277) və digər məşhur alimlər Şafi məzhəbinin nümayəndələri olublar.\nŞafinin idrak və hafizəsi çox güclü olub. O, müəllimi imam Malikin “əl- Müvətta”sını bir dəfə oxuyandan sonra əzbər bilirdi. Şafi güclü açıq ifadəyə malik, müəllimi imam Malik kimi dərin bəsirət və fərasətə, yüksək ixlasa sahib idi.\nİmam Şafinin xilafət və onun şərtləri haqqında 3 maddədən ibarət baxışı belə olub: 1) Şafi xilafətin (imamətin) dini bir əmr olduğuna inanıb. Yəni xilafətdə həm müsəlmanlar, həm də kafirlərin birgə yaşamının mövcudluğunu qəbul edib (Tolerantlığın bariz nümunəsi- V.C.); 2) Şafi xilafətin Qureyşə aid olduğunu qəbul edib və bu mövzuda Peyğəmbər(ə) –yə istinad edilən 2 hədisə söykənib: a) “Kim Qureyşə xəyanət etsə, Allah da ona xəyanət edər”; b) (Qureyşə xitabən) “Siz haqdan ayrılmadıqca, bu işə daha layiqsiniz. Ancaq ədalətdən ayrılsanız xurma yarpağı kimi soyulacaqsıznız”. Kəlama görə, xəlifə ədalətli olmalıdır. Zalım şəxs xəlifə (imam) kimi qəbul edilməz; 4) Şafi xilafətin səhih olması üçün beyətin qabaqcadan edilməsini şərt hesab etməyib. Şübhəsiz ki, beyətin qabaqcadan edilməsi daha yaxşıdır. Lakin Şafiyə görə, Qureyşdən bir nəfər zorla hakimiyyəti ələ keçirərsə, sonra ədalətlə hərəkət etsə və xalq onu dəstəkləyərsə, həmin şəxs qanuni xəlifədir. İmam Şafi əmin idi ki, insanların xilafətə ən layiqlisi həz. Əbu Bəkr, həz. Ömər. Həz. Osman və hidayət yolunun imamı həz. Əlidir. Təqdirəlayiqdir ki, o, bu sıranı dörd xəlifənin xilafətdə olması ardıcıllığı ilə tərtib etmişdi. Bununla yanaşı, Şafi Ömər b. Abduləzizi beşinci xəlifə kimi də tanıyırdı. Diqqətçəkən məqamlardan biri də özünün Qureyşdən olmasına baxmayaraq, Şafi üstünlük baxımından həz. Əbu Bəkrdən sonra həz. Əlini seçib. O, həz. Əlini xüsusən alimliyi, igidliyi, zahidliyini və şərəfli olmasını qeyd edirdi. Digər tərəfdən, Şafi Peyğəmbər(ə)-nin həz. Əlinin Quran elmi haqqında başqalarından üstünlüyü barədə kəlamına (“Mən elmin şəhəri, Əli o şəhərin qapısıdır. Elm axtaran Əlidən öyrənsin”) xüsusi önəm verib. Çünki həz. Əlinin verdiyi hökmləri Peyğəmbər(ə) həmişə imzalayardı. İmam Şafi həz. Əli ilə Muaviyyə arasındakı ixtilafda həz. Əlini haqlı, Müaviyyəni isə asi sayıb. Asilərlə qələm vuruşu aparan Şafi barəsində bir alim imam Əhməd b. Hənbələ deyir: “Şafi bütün dəlillərini həz. Əlidən alıb”. Əhməd b. Hənbəl buna rəğmən cavab verir: “Eşq olsun! Bəs Şafi qələmi ilə savaşarkən kimə müraciət etməli idi?” Məgər bu ümmət içində asilərlə savaşan ilk adam həz. Əli olmayıb?”\nŞafi öz fiqhinin qaynaqları barəsində “əl- Umm” kitabında yazıb: “Elm müxtəlif təbəqələrə ayrılır: Birincisi, kitab və sabit olan sünnətdir. İkincisi, haqqında kitab və sünnətdə olmayan məsələlər barədə icmadır. Üçüncüsü, Peyğəmbər(ə)-nin səhabələrindən bir qisminin dediyi sözlərdir. Burada digər səhabələrin onlara müxalif olan sözləri hökmən nəzərə alınmalıdır. Dördüncüsü, səhabələrin birmənalı ixtilafda olduqları sözlərdir. Beşincisi, qiyasdır”.\nİmam Malikin tələbəsi olan imam Şafi müəlliminin istihsan (zahiri qiyasın hökmünü buraxıb illətindəki (səbəbindəki) təsiri nəzərə alaraq, daha qüvvətli olan gizli qiyası qəbul etmək prinsipi) haqqında dediklərini qəbul etməyi ləğv edib, onu batil sayıb. Əgər imam Malik: “İstihsan elmin onda doqquzudur” deyirdisə, imam Şafi: “Kim istihsan edərsə, o, şəriətə əlavə etmiş olar” deyib. Şafinin əsas arqumentləri bunlar olub: 1)İstihsanı qəbul etmək, bəzi məsələlərin hökmünü şəriət bəyan etməyib- deməkdir. Halbuki, Allah Quranda buyurub: “Məgər insan elə guman edir ki, o, başlı-başına buraxılacaq?!” (Qiyamə 36). 2) Peyğəmbər(ə) hökmlərini istihsanla etməyib. O, bəyan edilməyən məsələlər barəsində ancaq növbəti vəhyi gözləyərdi; 3) Peyğəmbər(ə) səhabənin istihsanla verdiyi hökmləri bəyənməyib; 4) İstihsanın bəlli bir ölçü və qaydası yoxdur. Həmin səbəbdən o, ixtilaflara yol açır və s. və i.\nİmam Şafi dövrünün ortaya çıxan bütün fiqh məsələləri ilə məşğul olub. Həmin səbəbdən, imam üsul əl- fiqhin banisi sayılıb. O, 820-ci ildə Misirdə vəfat edib. İmam Şafi əl-Müqəttəm dağının ətəyində, Bənu Əbdülhəkəm türbəsində dəfn edilib. Sonradan böyük İslam əri Səlahəddin Əyyubi burada böyük mədrəsə tikdirib. Bu gün imamın türbəsi izdihamlı ziyarətgaha çevrilib.\nHazırda Şafi məzhəbi Cənubi Ərəbistanda, Bəhreyndə, Malayya adalarında, Tanzaniyada, Dağıstanda və bəzi Orta Asiya ölkələrində hakim durumdadır.\nVə nəhayət, imam Şafi elmi yaradıcılığı və fəaliyyətində düşündürücü bir məqamı da qeyd etmək yerinə düşərdi. Belə ki, Şafinin ata və ana tərəfdən əhli-beytə qohumluğunu nəzərə alsaq, o, ya şiələrin VI imamı Cəfəri-Sadiqin məzhəbində qalmalı, ya həmin məzhəbi daha da təkmilləşdirməli, ya da sözügedən cərəyanın (şiəliyin) ikinci məzhəbini yaratmalı idi. Lakin belə olmadı. İmam Şafinin əhli-beytə yaxınlığı və ona olan sevgisinə baxmayaraq, o, yeni bir məzhəbin qurucusu kimi sünni cərəyanını seçdi. Səbəbləri axtararkən, ola bilsin, aşağıdakı ehtimallar da müəyyən rol oynayıb: 1) Şiələrə görə, Cəfəri-Sadiq məzhəbinin dörd sünni məzhəbinə nisbətən daha tamam, toxunulmaz olması. Əks təqdirdə böyük elm, sarsılmaz iradə və kamil iman vəhdətində olan növbəti şiə imamları yeni məzhəb(lər) qurardı; 2)Əhli-beyt tərəfdarları və nümayəndələrinin uzun müddət təqibi; 3) Əməvilər və Abbasilər iqtidarında xəlifələrin sünni olmaları; 4) İmam Şafinin sünni imamı Malikin və sünni qazisi Məhəmmədin tələbəsi olması və onların himayəsində yaşaması və s. və i. Burada həqiqət axtarışlarında olan qələm və məntiq aciz qaldığı üçün: Doğrusunu Allahu-Təalə bilir, deyirik.\nÖncəki “Bizim kənddə daş üstə daş qoyulmayıb” – Qaxın İbaxlı kənd sakinləri ilə görüş\nNövbəti “Bank Technique”in fəaliyyəti tam bərpa edilib


20:05 18 Yanvar 2022\n17 Avqust 2021 01:28\nGöygöl şəhər Şəhidlər xiyabanında əsaslı təmir işlərinin aparılması\n- aşağı qiymət, yüksək keyfiyyət, müqavilənin vaxtında yerinə yetirilməsi, analoji işlərdə təcrübəsi, maliyyə vəziyyəti.\nİştirak haqqı - 450 manat. İddiaçılar iştirak haqqını aşağıdakı hesaba köçürməlidirlər.\nTəşkilat: Göygöl Rayon İHB-nin Göygöl şəhər İƏD-si üzrə nümayəndəliyi\nBANK: DÖVLƏT XƏZİNƏDARLIQ AGENTLİYİ\nİddiaçılar tələb olunan sənədləri 31.08.2021-ci il saat 12:00-dək, tender təklifi və bank zəmanətini isə 08.09.2021-ci il saat 12:00-dək təqdim etməlidirlər.\nTender zərfləri 09.09.2021-ci il saat 12:00-da açılacaqdır.


İnformasiya Texnologiyaları İnstitutunun gənc aliminin rəhbərlik etdiyi layihə müsabiqədə qızıl medala layiq görülüb\nMəlum olduğu kimi, fevral ayının 11-13-də Beynəlxalq Elm və Mühəndislik Sərgisi çərçivəsində “Sabahın alimləri” IX Respublika müsabiqəsi keçirilib. Müsabiqədə iştirak edən şagirdlər riyaziyyat, fizika, astronomiya, kimya, biologiya, tibb və sağlamlıq, ekologiya və ətraf mühitin idarə olunması, mühəndislik, kompüter elmləri sahələri üzrə hazırladıqları layihələri təqdim ediblər. Ümumilikdə 370 layihədən 187-si final mərhələsinədək yüksəlib.\nBakı Dövlət Universiteti nəzdində “Gənc istedadlar” liseyinin X sinif şagirdləri Məhəmməd İsazadə və Kənan Qasımovun hazırladıqları “Azeri Dactyl Alphabet” layihəsi “Kompüter elmləri” nominasiyası üzrə birinci yeri tutub. Qızıl medala layiq görülən bu layihə AMEA-nın İnformasiya Texnologiyaları İnstitutunun əməkdaşı Yusif İmamverdiyevin elmi rəhbərliyi ilə ərsəyə gəlib.\nDünyada 466 milyon eşitmə, 500 milyon nitq qüsurlu insanın olduğunu, Azərbaycanda isə bu rəqəmin 310 min nəfəri əhatə etdiyini söyləyən layihə müəllifləri “Azeri Dactyl Alphabet”in tətbiqinin inklüziv təhsilin inkişafına təkan verəcəyini bildiriblər. Qeyd olunub ki, 3 hissədən ibarət olan bu proqram Android və iOS əməliyyat sistemlərini dəstəkləyir. Proqramın birinci hissəsi olan “Əlifba” bölməsində Azərbaycan Daktil əlifbasının hərfləri təqdim olunub. “İfadələr” bölməsində isə jest dilində istifadə olunan bütün ifadələr yer alıb. Süni intellektin istifadə olunduğu üçüncü hissədə yazılan xüsusi proqram vasitəsilə eşitmə və nitq qüsurlu şəxslər fikrini asanlıqla hər kəsə çatdıra biləcək.\nQeyd edək ki, müsabiqədə iştirak edən akademik Zərifə Əliyeva adına liseyin 11-ci sinif şagirdi Ruslan Bayramovun İnformasiya Texnologiyaları İnstitutunun şöbə müdiri, texnika üzrə fəlsəfə doktoru, dosent Yadigar İmamverdiyevin elmi rəhbərliyi ilə hazırladığı “Plant Disease & Cause Detection using Deep Learning” layihəsi isə ikinci yerə layiq görülüb.


Fransanın azərbaycanlı yazıçısı...\nFransanın azərbaycanlı yazıçısı... Mədəniyyət\n15 Oktyabr 2014 14:16\nOnu həm də "Şamaxı şahzadəsi" adlandırırdılar\nHətta istisnasız olaraq bütün qızların çadrada saxlandığı, əksəriyyətinin təhsildən uzaq tutulduğu dövrdə belə meydana təhsili və mədəniyyəti ilə hər kəsə örnək olan Azərbaycan xanımları çıxıb ki, dünyanı heyrətləndiriblər. Bu xanımlar öz savadı, mədəniyyəti ilə təkcə cəhalətə, nadanlığa deyil, bütün yanlışlara meydan oxuyub. Azərbaycanın ziyalı xanımı Banin kimi...\nBu hadisədən sonra anasının şərəfinə qızını Ümmülbanu adlandırırlar. Beləliklə, həyata göz açdığı məqamda amansız tale ilk zərbəsini Ümbülbanuya göstərir. Atasının məhəbbəti, bacılarının qayğısı ilə böyüyən Ümbülbanunun tale sınağı da, əslində, doğulan gündən başlamışdı. Həyat yoldaşının vəfatından sonra qızlarının tərbiyəsilə Mirzə Əsədullayev özü məşğul olurdu. Hətta əlində olan maddi imkandan istifadə edib qızlarına Avropa təhsili alması üçün Fransadan xüsusi müəllimlər gətizdirmişdi. Onun uşaqlığı atasının və dayəsi Annanın nəzarəti altında heç bir maddi sıxıntı olmadan keçir.\nNağılabənzər, qayğısız keçən həyat uzun sürmür. On beş yaşında ikən dövrün müəmmalı hadisələri ilə bağlı bir çox Bakı milyonçuları kimi Əsədullayevlər ailəsi də İrana getmək məcburiyyətində qalır. Hadisələr səngidikdən sonra yenidən ölkəyə qayıdır və cümhuriyyətin ticarət naziri təyin olunur. Amma qarışıq olaylar nəticəsində Mirzə Əsədullayev həbs olunur. Ailənin ən ağır günlərində çoxları bu ailədən üz döndərir, amma bu ailəyə yardım edən tapılır. Cəmil adlı bir şəxs Mirzə Əsədullayevi həbsdən xilas edir. Bunun əvəzinə isə Ümbülbanu ilə ailə qurur. İstəmədən məcburi olaraq sevmədiyi insanla həyatı paylaşmalı olur. Atası həbsdən qayıtdıqdan sonra təbii ki, onların Bakıda yaşaması mümkün olmur və Əsədullayevlər ailəsi əvvəl Türkiyəyə, 1924-cü ildə Almaniyaya gedirlər. Əvvəl Mirzə Əsədullayev ailəsi ilə birgə Fransaya yola düşür. Bunu Cəmilə etiraf etmək nə qədər çətin olsa da o artıq Cəmilə sevmədiyini və onunla yaşamağın əzablı olduğunu anlatmağa çalışır. Nə qədər ağrılı olsa da ayrılmalı olurlar.\nÖz dövrünün insanlarından fərqli olaraq Mirzə Əsədullayev öz qızlarına böyük varidat qoymuşdu. Onlara mükəmməl Avropa təhsili vermişdi. Təbii ki, maddi durum ehtiyacından uzaq olan ailə üçün hədsiz çətin dönəmlər idi. Ümid verici məqamsa qızların ali təhsilli olması və yüksək intellektual səviyyəyə malik olması idi. Ümbülbanunun fransız dilini bilən xanım olması onun dadına çatırdı..\nBeləliklə, Ümbülbanunun Fransa həyatı başlayır. Əvvəlcə maniken kimi fəaliyyətə başlayır. Sonralar Paris dəftərxanasında katibə işləməyə başlayır. Eyni zamanda da tərcüməçiliklə məşğul olur. Bir-birindən fərqli mövzuları tərcümə etdikcə o, Fransa ədəbi mühiti ilə, həmin demokratik əhvalla tanış olur. Zaman keçdikcə Ümbülbanu tanınmış fransız yazıçıları və incəsənət xadimləri ilə sıx ünsiyyətə girir. Eyni zamanda rus, ingilis, alman dillərini mükəmməl öyərənir. Şalyar, Lev Tolstoy, bu kimi yazarlarla söhbətlər təbii ki, Baninə öz təsirini göstərir. İmkanı çatan bütün peşələrə yiyələnən Ümbülbanu fransalı dostlarının məsləhəti ilə xatirələrini qələmə almağa başlayır.\nBir tərəfdən, yeni cəmiyyətə onun tamhüquqlu üzvü kimi daxil olmağa can ataraq, o, vətənində baş verən proseslərdən şüurlu şəkildə kənara çəkilir: yeni fəlsəfə təcrübəsi toplayır ki, bu da keçmiş hadisələrə, özünün keçmiş həyatına kəskin, realist, bəzən də praqmatik nöqteyi-nəzər əldə etməsinə səbəb olur.\nÜmbülbanu Fransada memar Ferik Töle ilə ailə qurur. Öz yaradıcılığında bilavasitə Azərbaycanla bağlı mövzulara qayıdır, əsərlərini əsasən öz şəxsi həyat təcrübəsi üzərində qurur. Burada ona hər hansı bir xüsusi situasiya yaratmağa, özünün uydurma qəhrəmanlarını burada yerləşdirməyə lüzum yoxdur - həyatın özü konkret şəxsiyyətin konkret şəraitdə davranışının, onun mürəkkəb ictimai-siyasi silsilədə və fəlsəfi-bədii proseslər silsiləsində təkamülünün və ya tənəzzülünün təsvirini verir.\n1946-cı ildə dərc olunan "Qafqaz günləri" kitabı Ümbülbanuya Baninə müvəffəqiyyət qazandırır. Fransada onu Banin adlandırırlar. Kitab işıq üzü gördükdən sonra Andre Marlo, İvan Bunin, Mikos Kazaçakis, Anri Monterlen, Ernst Yungen və başqaları Baninə riqqətli məktublar yazırlar. 2 dünya müharibəsinin iştirakçısı, alman yazıçısı və filosofu Ernst Yungenlə Baninin dostluğu yarım əsrdən çox davam edib. Banin Yungenə bir neçə kitab həsr edib. Onlar 1943-cü ildə - Baninin Azərbaycanda sosial düzümün faciəsini özündə əks etdirən "Bizimlə" romanı işıq üzü gördükdən sonra tanış olublar. Romanın təəssüratı altında olan Yungen Baninə zəng vurur, özünü təqdim edir, növbəti gün isə cazibədar azərbaycanlı yazıçı ilə tanış olmaq üçün onun evinə görüşə gedir. Baninə şöhrət gətirən "Qafqaz günləri" kitabından sonra onun "Paris günləri" (1947), "Ernst Yungenlə görüş" (1951), "Mən opiumu seçdim" (1959), "Sonra" (1961), "Xarici Fransa" (1968), "Sonuncu ümidin zovu" (1971), "Ernst Yungenin portreti" (1971), "Ernst Yungen müxtəlif sifətlərdə" (1989) romanları geniş oxucu kütləsi qazanır. Baninin sonuncu dərc olunmuş kitabı - "Mariya mənə nə danışdı" romanı 1991-ci ildə ölümündən 1 il əvvəl işıq üzü görüb.\nBanin mühacirətdə olan yazıçılarla birlikdə tez-tez görüşlərdə iştirak edib. Çox vaxt bu tədbirlərə ədəbiyyat üzrə Nobel mükafatı laureatı İvan Bunin sədrlik edib. Tədbirin idarəsi ona təkcə hörmətinə görə deyil, həm də gur səsinə görə tapşırılırdı. Baninlə Bunin 13 iyun 1946-cı ildə tanış olur. İlk dəfə Ümmülbanu Bunini Teffinin evində qonaq olarkən fotoşəkildə görmüşdü. Bir müddət keçəndən sonra onlar görüşürlər. 75 yaşı olmasına baxmayaraq, Buninin belə şux dayanması Banini heyrətə salır. Bunin Baninin şərq gözəlliyinə heyran olur. Bunin onu "Şamaxı şahzadəsi" adlandırarmış.\nBanin Azərbaycanın belə tezliklə heç bir mübarizə aparmadan bolşevizmə tabe olmasını qəbul edə bilmədiyindən həmyerliləri ilə görüşməkdən qaçardı. Onunla ilk görüşən azərbaycanlı Ramiz Abutalıbov olub. Bu hadisə 1981-ci ilə - Parisdə Azərbaycan xalçalarının sərgisinin keçirildiyi vaxta təsadüf edir. Açılış ərəfəsində Abutalıbov ona dəvətnamə göndərir. Təəccüblü də olsa, Banin yaşlı bir fransalı kişi ilə sərgiyə təşrif gətirir. Yaşının çox olmasına baxmayaraq, Banin cavan görünürmüş. O özünün azərbaycanlı mənşəyi ilə həmişə fəxr edərmiş. Dini "xalq üçün tiryək adlandıran" bolşeviklərə cavab olaraq Banin "Mən tiryəki seçdim" kitabını yazır.\nRamiz Abutalıbovun mətbuata verdiyi açıqlamada o, məşhur Azərbaycan rəssamı ilə Banini tanış etməsindən söhbət açır. Həmin rəssam vidalaşarkən Baninə 2 banka qara kürü sovqat verir. Sovqatı qəbul edən Banin zarafatca "elə bu?" - deyə soruşur. Rəssam təəccüblə "bəs necə madam?" deyir. Banin gülümsəyərək deyir: "Bakını tərk edərkən biz orada dəfələrlə çox varidat saxlamışıq".\nFransız ədəbiyyatına qaynayıb-qarışmasına baxmayaraq, Banin öz xalqını heç vaxt yaddan çıxarmır. Parisdə "Azərbaycan evi" assosiasiyasının üzvü olan Banin Fransanın kütləvi informasiya vasitələrində mütəmadi olaraq Qarabağ haqqında yazılarla çıxış edir. Məsələn, 1990-cı il hadisələrində "Le monde" və "Le fiqaro" qəzetlərində "Dağlıq Qarabağ" adı altında yazdığı məqalələr məşhurdur. Baninin ən böyük arzusu Vətənə dönmək istəyi idi. Təssüf ki, bu istək baş tutmur. Bakıya dəvət gələndə avtomobil qəzası keçirir və yataq xəstəsi olur. Onun dəfni ilə bağlı müxtəlif versiyalar var. Bəzilər onun Parisdəki Azərbaycan məzarlığında dəfn olunduğunu, bəziləri isə anatomiya institutunda saxlanıldığını deyirlər.\nAzərbaycanda az tanınsa da Banin Avropada çox məşhur olub. 1992-ci il oktyabrın 29-da Fransanın "Fiqaro" qəzeti ölkəni sarsıdacaq bir məlumat yayır: "İlk fransızdilli azərbaycanlı yazıçı Banin vəfat edib...".\nFransada təhsil alan azərbaycanlı tələbə Azər Zeynallı Azadlıq radiosuna müsahibəsində deyir ki, Baninin yaşadığı binaya baş çəkib: "Bir yaşlı kişi ilə rastlaşdım. Ondan soruşdum ki, Banini tanıyırsınız? Dedi, hə! Onun bir kitabı var idi - "Mən opiumu seçdim" - onu oxumuşam, çox xoşuma gəlib. Bu kitab Baninin xristianlığı qəbul etməyi haqqında yazdığı gündəlik idi. Bir neçə ilə yazmışdı. Düşüncələrini, başına gələnləri qələmə almışdı. Karl Marx-ın "Din xalqın tiryəkidir" sözünə cavab olaraq kitaba bu adı vermişdi. Davam olaraq Banin "Sonra" adlı əsər yazdı. Burada isə "tiryəki seçəndən" sonra başına gələnlərdən danışır.\nAzər Zeynallı sosial şəbəkədə Baninlə bağlı səhifə açıb, onunla bağlı materiallar, Baninin müxtəlif dövrdə çəkdirdiyi şəkillərini yerləşdirib: "Ramiz Abutalıbovun yazdıqlarını topladım. Çünki Sovet Azərbaycanından onunla görüşən ilk azərbaycanlıdır. Sonra Baninin varisini axtarmağa başladım. Bir az çətin oldu, amma onunla əlaqə qura bildim. İki ay yazışmadan sonra Parisdə görüşdük. Baninin varisi bir almandır. Adı - Rolf Heinrich Stürmerdir. Onları alman yazıçısı Ernst Jünger tanış edib. Ernst Jünger Baninin yaxın dostu idi. Rolf-la da dostluq yaranmışdı aralarında.\nBaninin hər şeyini ona miras qoymasının səbəbi Rolf-un alman olması və Baninin etibarını qazanması idi. Hər şeyini deyəndə, əlyazmaları və kitablarını nəzərdə tuturam, onun elə də sərvəti olmayıb".


Roza “qara siyahı”da olduğu kanalda veriliş aparacaq » Bizim Əsr\nTarix: 18 okt 2017 [20:06]\nMüğənni Roza Zərgərlinin “Bakı vaxtı ilə” proqramı “Lider” telekanalında yayımlanacaq. Bizimxeber.az-ın Axşam.az-a istinadla məlumatına görə, verilişin yeni mövsüm buraxılışı oktyabrın 22-i, saat 18:00-da efirə gedəcək.\nArtıq 4 ildir ki, yayımlanan “Bakı vaxtı ilə” ad gününü də efirdə qeyd edəcək. Qeyd edək ki, proqram bundan əvvəl “ATV” və “İTV”-də efirə gedib. R.Zərgərli bir neçə ildir “Lider” kanalının “qara siyahı”sında idi. O, dəfələrlə telekanalda efirə buraxılmadığını söyləyib.\nOxunub: 72740 dəfə


Çoxları təsəvvür edir ki, yediyimiz şeylərin hamısı bədəndə əriyib enerjiyə çevrilir və sonradan dəf olunur. Lakin, bu çox səhv bir təsəvvürdür. Bədənin xüsusi bir hovuz olub, qidanı bir tərəfdən alıb, başqa tərəfdən xaric etməsi kimi təsəvvür olunması yanlışdır. Məsələn, "şirni maddələrinin" bir tərəfdən bədənə daxil olub, başqa tərəfdən dəf olunması prosesinə "metabulizim nahiyəsi" deyilir.\nDoktor Aliksis Karl özünün "İnsan, tanınmamış mövcud" kitabında oruc haqqında yazır: Oruc tutmaqla ciyərdəki şəkər tökülür və dərinin altında yığılmış piylər, əzələ proteinləri və ciyər hüceyrələri, vəzilərdən azad olub, qida kimi bədənə sərf olunur. Bütün bu nəzəriyyələrdən nəticə almaq olar ki, insan bir ay müddətindəki orucda təzə təmir olunmuş bədənə malik olub, zəhərli və köhnə maddələrin qeyd-bəndindən xilas olur.\nİkincisi, əgər oruc tutmaq, mədə yarasına səbəb olardısa, onda 14 əsr müddətində təkrar oruc tutan müsəlmanların nəsillərində bu xəstəlik bir irs kimi qoyulardı. Halbuki, belə deyildir.(Orucun bu günkü elm cəhətidən əhəmiyyəti, səh. 224 )\n1966-cı ildə Yaponiyanın Tokio şəhərində təşkil olunan "Dünya Mədə yaraları" konfransında, mədə yaralarının yaranmasının səbəbləri araşdırılmışdır. Hər bir ölkədən iştirak edən nümayəndələr, ölkələrindəki mədə yaralarının səbəblərini tibbi cəhətdən araşdırıb, səbəblərini konfrans iştirakçılarının ixtiyarına qoymuşdular. Bu məlumatda, mədə yarasının amillərindən ən çox siqaret məmulatları, həddən artıq isti yeməyin yeyilməsi, həddən artıq su içmək, əsəb sistemlərini oynadan maddələrə adət etmək (qəhvə, dərman), duzlu və turş yeməklərdə ifrat-təfritə yol vermək, spirtli içkilərin istifadəsi və s. işlər mədə yarasının əsas səbəbləri kimi qeyd olunmuşdur.\nALEKSEY SAFRİNİN "TİBBİ ORUC" NƏZƏRİYYƏSİ\nMüxtəlif yeməklərin nəticəsində bir miqdar yemək mədədən keçir və bədən hüceyrələrinə qatışıb sərf olunmur. Bəlkə də dərinin altında, ürəyin ətrafında və bədənin başqa həssas yerlərində anbar olub qalır. Həmin maddələr, bir müddət sonra üfunətli mikroblar yaradır və müxtəlif xəstəliklərin vücuda gəlməsinə səbəb olur. Üfunət və artıq qida maddələri bədəndə nə qədər çox olsa, xəstəlik bir o qədər şiddətli olar. Təbii ki, belə xəstəliklərin də təzə adları olur. Lakin, bütün bu xəstəliklərin kökü birdir. O da mikrob və viruslar. Çünki, onların yaşayışı o yerdə mümkündür ki, orada çoxlu artıq çirkli protenilər və qida maddələri olmuş olsun. Belə xəstəliklərin müalicəsi və mikrobları aradan aparmaqdan ötrü ilk növbədə artıq zibilləri bədəndən çölə atmaq lazımdır. Bu da, o halda mümkündür ki, bədənə qida yetişməsin. Bədənə təkcə, su çatmış olsun. Bu halda, bədən öz-özünə artıq qida maddələrini və üfunətli şeyləri yığıldığı yerdən çıxarıb sərf edəcəkdir. Belə olan halda xəstəliyin kökü kəsilər və bədən, xəstəliyin sona yetməsi əlamətini nişan verər. Bu yolla müalicənin üstünlüyü budur ki, bütün xəstəliklərin hamısını birdən müalicə edir.(Oruc, xəstəliklərin müalicəsində təzə yol, səh. 12 )\nİrfan alimləri orucun üç dərəcəsini qeyd ediblər. Ümumi oruc, xüsusi oruc, məxsus oruc. "Ümumi oruc”, yəni qarnı yemək-içməkdən, övrəti, şəhvətdən və cinsi meyllərdən hifz etmək.\nAmma "məxsus oruc”, yəni bunlardan əlavə, qulağı, gözü, dili, əl və ayaqları və s. əzaları günahdan saxlamaq. Orucun bu mərtəbəsinə İmam Sadiq (əleyhissalam) belə işarə edir, buyurur:\n"Oruc tutarkən qulağın, gözün, tükün, dərin və başqa əzaların da oruc olsun. Oruc tutduğun gününlə, oruc tutmayıb tox olduğun gün eyni olmasın.”\nBaşqa bir xəbərdə buyurur: "Oruc tutarkən, riya, mübahisə və xidmətçilərə əziyyəti tərk et. Vüqarla oruc tut! "\nİslam Peyğəmbəri (səlləllahu əleyhi və alihi və səlləm) eşidir ki, bir nəfər oruc qadın, öz kənizinə söyüş verib. Həzrət ona yemək gətirib buyurur: Ye! Qadın ərz edir: Orucam. Həzrət buyurur: Necə orucsan ki, öz kənizinə söyüş verirsən? Oruc təkcə yemək-içməkdən çəkinmək deyil!(Mühəccətül-beyza, cild. 2, səh. 131 )\nAmma, "ən məxsus oruc" odur ki, qəlbin dünyanın pis fikirlərindən oruc olub, əməldə Allahdan başqa heç bir şey fikirləşməyəsən. Belə orucun açılmasının səbəbi yemək-içməkdən istifadə deyil, bəlkə də, Allahdan başqa şey barəsindəki təfəkkür və dünyəvi fikirlərə uymaqdır. Hətta, bəzi irfan qəlblilər deyirlər: Hər kim oruc vaxtı fikrini nə ilə iftar edəcəyinə cəmləşdirsə, ondan ötrü xəta yazılar. Bu iş Allahın fəzlinə və ruzi verməsinə, imanın zəif olmasının təsirindəndir.\n"De ki, Allah! Ondan başqasını kənara qoy!”(Ənam surəsi-91 )\nHəmin mənada İmam Sadiq (əleyhissalam)-ın sözlərinə işarə olunur. Nəql olunur ki, buyurur: "Oruc, dünya bəlalarından və Axirət əzabından qalxan və örtükdür.”(Mühəccətül-beyza, cild. 2, səh. 131 )\nوَأَمَّا حَقُّ الحَجّ أَنْ تَعْلَمَ أَنّه وِفادةٌ إلى رَبّكَ، و فِرارٌ إليه من ذُنوبكَ وفيهِ قبولُ تَوبتِكَ وقَضاءُ الفَرضِ الَّذي أوجَبَه الله عَليك.\n"Həccin haqqı odur ki, biləsən, həcc Allaha tərəf seyrdir. Günahlarından qaçıb Ona sarı gedirsən. Həcc vasitəsilə tövbən qəbul olur və Allahın sənə vacib etdiyi "vacib"əməli yerinə yetirirsən!” (Məkarimul-əxlaq, səh. 419 )\n"Həcc" kəlməsi ərəbcədən əslində, "qəsd" mənasındadır. Ona görə də yola "məhəccə"deyilir. Çünki, insanı öz qəsdinə yetirir. Dəlilə və sənədə də "höccət" deyirlər. Çünki, mübahisədə "məqsədi" aydınlaşdırır. Lakin, İslamda olan bu xüsusi mərasimə "həcc" deyilməsi ona görədir ki, bu mərasimdə iştirak etmək üçün hərəkət edərkən "Allahın evini ziyarət etməyi" qəsd edirlər.\nKƏBƏ, İLK EV\nQurani Kərim, "Ali İmran" surəsində buyurur:"Həqiqətən, insanlar üçün ilk bina olunan ev (məbəd) Məkkədəki evdir ki, şübhəsiz bütün aləmlərdən ötrü bərəkət və doğru yol qaynağıdır. Orada aydın nişanələr - İbrahimin məqamı vardır. Ora daxil olan şəxs əmin-amanlıqdadır. Onun yoluna gücü çatan hər bir kəsin həccə gedib o evi ziyarət etməsi insanların Allah qarşısında borcudur. Kim bunu (bu borcu) inkar edərsə, (özünə zülm etmiş olar). Əlbəttə, Allah aləmlərə (heç kəsə) möhtac deyildir!”(Ali İmran surəsi, ayə:96-97 )\nBu ev, ilk tövhid evi olub, yer üzündə ilk qurulmuş ibadət evidir. Ondan əvvəl heç bir mərkəzdə cəm şəklində Allaha pərəstiş olunmamışdır. İslam tarixi mənbələrindən məlum olur ki, Kəbə evi ilk dəfə Adəm (əleyhissalam)-ın əli ilə tikilmişdir. Sonra Nuhun tufanında zədələnir və İbrahimin əli ilə təzədən bina olunur. İbrahimin, bu müqəddəs evi təzədən bina eləməsinin dəlili, Quranda İbrahimin dilindən deyilən bu sözlərdir. Buyurur:\n"Ey Rəbbimiz! Mən əhli-əyalımdan bəzisini Sənin Beytül-həramının yanında, əkin bitməz bir vadidə sakin etdim.”(İbrahim surəsi, ayə:37 )\nBu ayə şəhadət verir ki, İbrahim, körpə uşaqı və Hacərlə bu yerə daxil olarkən, Kəbədən burada yalnız, əsər-əlamət varmış. Həmçinin, "Bəqərə" surəsinin 127-ci ayəsində oxuyuruq, buyurur:\n"Onu da yadına sal ki, İbrahim və İsmail Kəbənin bünövrəsini ucaltdıqları zaman: Ey Rəbbimiz! Bu xeyirli işi Bizdən qəbul et! Sən doğrudan da (hər şeyi) eşidən və bilənsən! - deyə dua etdilər.”\nAyədən məlum olur ki, Kəbənin əsası varmış. İbrahim və İsmail yalnız, Kəbənin əsasını yuxarı hörürlər.\nHəmçinin, həmin mətləb, əmirəl-möminin Əli (əleyhissalam)-ın "Qasiə" xütbəsində də aydın olur, buyurur:\n"Məgər görmürsünüz ki, pak və münəzzəh Allah, Adəmdən əvvəl və aləmin sonuna qədər insanları nə zərər və nə də xeyir verən daşlarla imtahan edir. Allah, o evi (Kəbəni) hörmətli və əziz edir. Sonra Adəmə və övladlarına göstəriş verir ki, o evə tərəf üz tutsunlar.”(Nəhcül-bəlağə, 192-ci xütbə )\nBütün bu ayələr və Əli (əleyhissalam)-ın bəyanından sonra bu məşhur tarix qəbul olunur. Kəbə evi əvvəlcə, Adəmin əli ilə tikilir. Nuhun tufanında dağılır, sonradan isə İbrahimin əli ilə təzədən bina olunur.\nƏvvəlcədən qeyd etdiyimiz kimi Qurani-Kərim aşkarcasına təsdiq edir ki, Kəbə ilk tövhid evidir. İndi də bu evin üstünlüklərinə işarə edək:\n1. "Mübarəkdir." Yəni, mənəvi və maddi cəhətdən çox bərəkətli və faydalıdır. Mənəvi cəhətdən, onun sayəsində həcc mərasimində vücuda gələn İlahi cazibələr, vəhdət, birlik heç kimə gizlin deyil. Amma maddi və yaşayış cəhətdən heç bir şəraiti olmayıb, quraqlıq, otsuz-ələfsiz olmasına baxmayaraq, tarix boyu həmişə böyük və gəliş-gedişli, hətta, tacirlərdən ötrü də mühüm mərkəz hesab olunmuşdur.\n2. "Aləmləri doğru yola yönəldəndir." Hətta, bütpərəstlər də bu evin hidayət yolundan bəhrələnmişlər.\n3. "Aydın nişanələri vardır." Bu evdə, Allah-taaladan, Allah pərəstlikdən və tövhiddən aşkar nişanələr vardır. Düşmənlərin onu dağıtmaları müqabilində tarix boyu davam gətirməsi bu nişanələrdən biridir.\n"Zəmzəm" quyusu, Səfa və Mərvə, Rükun, Hətim, Həcərül-əsvəd, Hicr-İsmailin hər birisi, böyük və əzəmətli xatirələri aydın edənlərdəndir. Hamısı Allahın aydın əlamətlərindəndir. Bildiyimiz kimi Kəbə evinin hər bir dörd tərəfinə"Rukn" deyilir. "Həcərül-əsvəd”lə Kəbə evinin qapısı arasındakı fasilə "hətim" adlanır. Bu yerdə, əhalinin izdihamı daha çoxdur və Adəm (əleyhissalam)-ın tövbə etdiyi yerdir. Həmçinin, "Hicr İsmail”, Kəbə evinin şimal-qərb hissəsində qövsvari bir xüsusi yerdir.\nBu aydın nişanələrdən, "İbrahimin məqamı" ayədə xüsusi zikr olunur. Çünki, bura elə bir yerdir ki, Həzrəti İbrahim, Kəbə evini bina etmək, yaxud, həcc mərasimini yerinə yetirmək və ya əhalini bu böyük mərasimə dəvət etməkdən ötrü durduğu yerdir.\n4. "Əmin evdir."Ayədə buyurur: "Hər kim ora daxil olsa, əmin-amanlıqda qalar!”\nİbrahim (əleyhissalam), Kəbə evini bina etdikdən sonra Allahdan, Məkkə şəhərinin əmin-aman bir yer olmasını istəyir. Buyurur: "İlahi! Bu məmləkəti əmin-aman bir yer qərar ver!”\nAllah-taala, İbrahimin duasını qəbul edir. Məkkəni əmin bir şəhər qərar verir. Dini və şəri cəhətdən elə ehtirama malik edir ki, bu şəhərdə hər növ döyüş və mübarizə qadağandır. Hətta, heyvanlar da bu şəhərdə əmniyyətdədirlər və heç kəs onlara əziyyət edə bilməz. Hərəmin ətrafında ov etməyin ağır kəffarəsi vardır.\nƏgər bu üç şərt ələ gəlsə, hər bir müsəlmana vacibdir ki, gedib həcc əməllərini yerinə yetirsin. Ayədə də həccin vacib olması bəyan olunmuşdur: "Onun yoluna gücü çatan hər bir kəsin həccə gedib o evi ziyarət etməsi, insanların Allah qarşısında borcudur.”(Ali İmran surəsi, ayə:97 )\nBu ayədə, həcci yerinə yetirmək əmri bütün insanlara aiddir. Ondan, insanların hamısının boynuna gələ biləcək borc və İlahi tələb kimi ad aparılmışdır. Çünki, ayədə buyurur: "İnsanların Allah qarşısında borcudur!”\nHəmin ayədən məlum olur ki, həcc əməli müsəlmanlara məxsus deyildir. Bəlkə də, ayədəki "nas" (insanlar) kəlməsinə əsasən, hamının bu əməldə borcu vardır. İslamda belə bir tanınmış qanun var: Kafirlərin üsuliddinə inanmaları vacib olduğu kimi, füruiddinə də inanmaları vacibdir. (Doğrudur ki, bu iş baş vermir. Ancaq Qiyamətdə onlar buna görə sorğu-sual olunacaqlar)\nLakin, kafirlərdən həcc əməlinin qəbul olunması, İslam dinini qəbul etmələri ilə bağlıdır. Əgər İslamı qəbul etmədən həcc əməlini yerinə yetirərlərsə, bu zaman həccin həqiqi dəyəri əldən gedir və ona həcc deyilməsi də şübhə doğurur.(Təfsiri nümunə, cild. 3, səh. 14 )\nGünlərin birində, İbni Əbül Ovca, Məscidül-həramda öz həmfikirləri ilə birlikdə həcc mərasiminə tamaşa edirlərmiş. İmam Sadiq (əleyhissalam)-da məscidin bir kənarında oturmuş, şiələr Həzrətin hüzurunda əyləşib həzrətdən şəri suallar soruşurdular. İbni Əbül Ovcanın dostları ona deyir: İndi Cəfər İbni Məhəmmədlə mübahisə etməyin münasib vaxtıdır. O da deyir: İndi həmin işi görəcəyəm! İmam (əleyhissalam)-ın hüzuruna gəlir və belə deyir:\n"Ey Əba Abdullah! Şübhəsiz ki, məclislər əmanətdir. (Zahirdə İmam (əleyhissalam)-dan aman istəyir ki, küframiz sözləri camaatı qəzəbə gətirməsin) Hər kimin sinəsində toz-torpaq olsa və ona əziyyət versə, ixtiyarsız olaraq onu çölə tökməlidir. (Yəni, hər kimin qəlbində şübhəsi varsa və onu narahat etsə və suala ehtiyacı olsa, o şübhəni izhar etməkdən başqa çarəsi yoxdur) İcazə verirsiniz ki, sual edim? İmam (əleyhissalam) buyurdu: Bəli! O da tam cəsarət və həyasızlıqla belə dedi:"Nə vaxta qədər bu xırmanı döyəcəksiniz? Bu daşa pənah aparıb, daş və gildən tikilmiş evə pərəstiş edəcəksiniz? Hürküdülmüş dəvələr kimi o tərəf bu tərəfə qaçırsınız! Hər kim bu evin mərasim proqramı barəsində fikirləşsə, anlayar ki, bu elə bir işdir ki, göstəriş verənin hikməti yoxdur. Sən bu işin başında və atan da bu işin binasını qoyandır. Mənə cavab verə bilərsənmi? "\n"Allah-taala hər kimi zəlalətə salsa, qəlb gözünü kor edib həqiqətləri dərk etmək fürsətini ondan alsa, Şeytan o kəsin hamisi və ixtiyarında olar. Nəhayətdə, Şeytan onu həlakət sərçeşmələrinə atar və heç vaxt oradan çıxa bilməz!"Sonra İmam (əleyhissalam) buyurur:\n"Allah-taala bu evi bəndələri üçün imtahan qərar verib və onlara bu evi ziyarət etməyi buyurub. Bununla da insanların ixlas, təslim və ibadətlərinin dərəcəsini ölçür. Bu ev peyğəmbərlərin qərargahıdır. Namaz qılanların qibləsidir. Yəni, nə daşa, nə də evə ibadət olunur. Bəlkə də, əsl məbud Allahdır ki, cismi və insanların canlarını yaradandır.”


T.abbasov küç 2 otaq , Nizami rayonu bina evi satılır\nElan nömrəsi: 479596\nQ.Qarayev metrosu ərazisində T.Abbasov küçəsində 9 mərtəbəli binanın 8-ci mərtəbəsində 1 otaqdan 2 otağa düzəldilmiş mos.Leninqrad lahiyəli əla təmirli mənzil satılır. Mənzildə təmirdən sonra çox az yaşayış olub, mənzərəsi Olimpiya stadionunadır, kombi istilik sistemidir, kondisioner var. Qeydiyyatda heç kim yoxdur. Sənəd Çıxarış (Kupça). Vasitəçilər narahat etməsinlər. Əmlak ofisinə ödəniş alıcı tərəfindən məbləğin 1%-ni təşkil edir.\nev alqi satqisi ev elanlari kondisioner qurasdirilmasi unvan.az evler kohne tikili 050 nomreler lala az masinlar lalofo.az masin alqi satqi lolofo .az kombi ustasi kondisioner ustasi kurslar lalafo.az gence is yerleri at satışı tezbazar.az


Əhalidə bayram əhval-ruhiyyəsi hiss olunmur: Meymunun isə kefi kökdür - REPORTAJ, FOTOLAR - Azinforum.az İnformasiya Portalı\nAna səhifə / Şou Biznes / Əhalidə bayram əhval-ruhiyyəsi hiss olunmur: Meymunun isə kefi kökdür – REPORTAJ, FOTOLAR\nƏhalidə bayram əhval-ruhiyyəsi hiss olunmur: Meymunun isə kefi kökdür – REPORTAJ, FOTOLAR\n2016-cı ilin gəlişinə artıq sayılı günlər qalır. Bakıda artıq yolkalar qurulub, hər tərəf al-əlvan işıqlarla bəzədilib.\nAmma builki yeni təqvim ilinin gəlişi insanların əhvalında özünü bir o qədər də bəlli etmir. Bakının mərkəzi küçələrinin gözəl görünməsi üçün demək olar ki, hər şey edilib: 36 metrlik yolkadan tutmuş, müxtəlif görünüşdə işıqlar, yol qırağına düzülmüş al-əlvan lampalar, uşaq və böyüklərin əyləncəsi üçün attraksiyonlar və s.\nBütün bunlar əlbəttə ki, insanlara ruh yüksəkliyi, bayram əhval-ruhiyyəsi aşılayır. Amma paytaxt sakinlərinin bir çoxu son devalvasiyadan sonra maddi durumlarının zəif olmasından və Yeni ili istədikləri kimi qarşılaya bilməyəcəklərindən şikayətlənirlər.\nSamara Rəsulova da məhz həmin paytaxt sakinlərindən biridir. 61 yaşlı təqaudçu qadın deyir ki, nəvələrini istədiyi kimi əyləndirə bilmir: “Bazarlarda qiymətlər od tutub, yanır. Böyüklər birtəhər bayramı büdcələrinə uyğun keçirirlər. Amma uşaqları başa salmaq olmur ki, pul yoxdur. İstədiklərini almalısan. Almasan, buyur gəl, qabaqlarında dayan, görək necə dayanırsan (gülür). Amma bir nüansı da qeyd edim ki, yeni ilə görə hər gün 3 saat attraksionlar pulsuz olur. Buna görə də, Bulvar həhbərliyinə “çox sağ ol” deyirəm”.\nS.Rəsulova keçən il bayramı Gürcüstanda qarşıladıqlarını da bildirdi: “Amma bu il heç oraya da getməyə imkan yoxdur. Manat ucuzlaşdıqdan sonra dəyəri qalmayıb. Bayramı elə ən yaxşısı evdə, qohumlarla birgə qeyd etməkdir”.\nBaşqa bir paytaxt sakini Rəsul Məsimli isə, hər şeydən razı olduqlarını, əylənmək üçün şəhərdə hər cür şəraitin yaradıldığını dedi: “Siz çıxıb, Dağüstü Milli Parkdan şəhərin görüntüsünə baxın. Vallah o görüntünü görəndə insanın bütün dərdləri yadından çıxır. Çalşıram ki, işdən sonra, axşam saat 9-10 arasında uşaqları səhərə gəzməyə çıxarım. Hava da pul ilə deyil ki..? Hər kəsə gözəl bayramlar arzu edirəm. 2016-cı il bütün ölkəmiz üçün uğurlu il olsun”.\nYolumuza şəhərin “Torqovı” kimi tanınan Nizami küçəsində davam etdik. Burada bayram əhval-ruhiyyəsi olduqca zəif idi. Bu isə adi vaxtlarda insan əlindən tərpənmək mümkün olmayan kafelərdə, restoranlarda özünü daha aydın biruzə verirdi. Şəhərin ən məhşur restoranlarında tək-tük adam tapmaq olardı.\n“Şaurma” satışı ilə məşul olan Ağası Əliyev deyir ki, satışları iki dəfə azalıb: “Əgər adi günlərdə 60-70 kq “şaurma” satırdıqsa, bu rəqəm iki dəfə aşağı enib. Bu da bəllidir ki, insanların maddi durumunun zəif olması ilə bağlıdır. Ümidimiz Yeni il gününədir. Azdan-çoxdan bayram günləri işimin yaxşı gedir”.\n“Torqovı”da diqqətimizi çəkən ən maraqlı yenilik isə bir meymun oldu. Sahibi foto çəkdirmək istəməsə də, 1 manat qarşılığında meymunla şəkil çəkdirməyimizə icazə verdi. 26 yaşlı Ələkbər Qasımov artıq bir neçə ildir ki, bu yolla pul qazanır.\nƏləkbər Qasımovun sözlərinə görə, meymunlar 6 ildir ki, ondadır: “Elə bilirsiniz ki, bunlara baxmaq asandır? Gərək onların nazı ilə oynayasan, təmiz saxlayasan. Pampersə kimi qoyuram, altına… İndiki vaxtda təsəvvür edin ki, bu, nə deməkdir (uca səslə gülür)”.\nNizami küçəsində hər il keçirilən “Soyuq əllər, isti ürək” xeyriyyə yarmarkası da öz axarı ilə davam edir. İnsanların ən çox həftəsonlarında gəldikləri bu yarmarka dekabrın 31-nə kimi davam edəcək. Xeyriyyə yarmarkasından əldə olunan vəsait ənənəyə uyğun olaraq, müalicəyə və əməliyyata ehtiyacı olan uşaqlara sərf ediləcək.\nSonda musavat.com olaraq, 2016-cı ilin hər kəs üçün uğurlu il olmasını arzu edirik. Yeni iliniz mübarək!!!\nÖncəki Valyutadəyişmə məntəqələrində dollar satılmır: Səbəb isə dollar qıtlığı deyil – FOTOLAR\nNövbəti Mərkəzi Bank bazara 100 milyon dollar çıxardı


Akademik Rasim Əliquliyev: “Texnologiya mədəniyyətləri qovuşduran töhfəsi ilə dünya sivilizasiyasının ayrılmaz parçası olduğunu bir daha göstərir” - Rasim Əliquliyev\nAkademik Rasim Əliquliyev: “Texnologiya mədəniyyətləri qovuşduran töhfəsi ilə dünya sivilizasiyasının ayrılmaz parçası olduğunu bir daha göstərir”\n20 Dekabr 2019, saat 08:17\nBu gün Azərbaycanda ilk dəfə keçirilən “Ənənələri birləşdirək” adlı LOLA tədbirində çıxış edən AMEA-nın vitse-prezidenti, İnformasiya Texnologiyaları İnstitutunun direktoru, akademik Rasim Əliquliyev bu toplantının Azərbaycanın elm və təhsili üçün mühüm əhəmiyyət kəsb etdiyini diqqətə çatdırdı. O, qeyd etdi ki, Şərq Tərəfdaşlığının əsas məqsədlərindən biri genişzolaqlı İnternet şəbəkəsinin yaradılması və müvafiq ölkələrin aidiyyatı qurumlarının Avropanın elm və təhsil şəbəkəsinə inteqrasiyası, həmin ölkələrdə fəaliyyət göstərən alim və mütəxəssislərin beynəlxalq elmi əməkdaşlığına dəstək verilməsidir. Akademik rəhbərlik etdiyi qurumun da öz missiyasına uyğun olaraq bu prosesdə fəal iştirak etdiyini vurğuladı.\nOnun sözlərinə görə, EaPConnect layihəsi çərçivəsində İnternet sürətinin 3Gb/s və backup (ehtiyat) xəttinin isə 1Gb/s sürətə çatdırılması üçün işlər aparılıb, təqdim olunan sürətin 70%-i isə, təhsil müəssisələri üçün ayrılıb.\nMəruzəçi ötən ilin iyununda “Azərbaycan elm və təhsilinin Avropaya inteqrasiya olunmasında GEANT şəbəkəsinin rolu” mövzusunda keçirilən toplantıda Bakı Musiqi Akademiyasında LOLA xidmətinin yaradılmasının təklif olunduğunu xatırlatdı.\nR.Əliquliyev qeyd etdi ki, məhz LOLA sisteminin akademiyada tətbiqindən sonra BMA ilə Estoniya Musiqi və Teatr Akademiyası arasında yeni əməkdaşlığa dair memorandum imzalanıb, bundan əlavə, Latviya, Belarusiya kimi ölkələr birgə layihələrin hazırlanması məqsədilə Azərbaycana müraciət ediblər. O, sistemin İtaliyanın elm və tədqiqat şəbəkəsi olan GARR ilə əməkdaşlıq edən Cuseppe Tartini adına Triest konservatoriyası tərəfindən yaradıldığını diqqətə çatdırdı. Bildirdi ki, hazırda bu sistemə dünyanın 30-dan çox ölkəsi və 80-ə yaxın şəhərindən 107 nöqtədə qoşulma həyata keçirilir.\nAkademik bu ilin aprelin ayında rəhbərlik etdiyi institutun AzScienceNet elm və təhsil şəbəkəsinin dəstəyi, estoniyalı nümayəndələrin iştirakı ilə BMA-da quraşdırılmış LOLA audiovizual yayım sisteminin sınaq rejimində nümayiş olunduğunu qeyd etdi. O, bildirdi ki, sınaqlar zamanı məsafədən idarə olunan texnologiyaya əsaslanan LOLA sistemi vasitəsilə Estoniyada quraşdırılmış sistemlə onlayn bağlantı yaradılaraq bu texnologiyanın musiqi ifası ilə nümayişi həyata keçirilib.\nBilik, incəsənət, elm və texnologiya arasında sərhəd olmadığını nümayiş etdirən LOLA səs və videonu aparatlar vasitəsilə birləşdirməklə insanları qəlbən və ruhən bir-birinə yaxın hiss etdirir.\nSonda akademik bilik, incəsənət, elm və texnologiya arasında sərhəd olmadığını bizə nümayiş etdirən LOLAnın texnologiyanın mədəniyyətləri qovuşduran töhfəsi kimi dünya sivilizasiyasının ayrılmaz parçası olduğunu bir daha göstərdiyini vurğuladı.


Türkiyədən Qarabağda Azərbaycan Ordusuna dəstək: “Qardaş briqada” layihəsi başladıldı – RƏSMİ AÇIQLAMA - Guninfo.az\n05 September 2021 05 September 2021 0319\nAzərbaycan Ordusuna dəstək olmaq üçün Ermənistanın işğalından azad edilmiş Qarabağ ərazilərində mina, digər partlayıcı qurğuların axtarışı və məhv edilməsi işləri davam edir.\nGUNinfo.az Publika.az-a istinadən xəbər verir ki, bunu Türkiyə Milli Müdafə Nazirliyinin Mətbuat və İctimaiyyətlə Əlaqələr Müşavirliyinin analiz və qiymətləndirmə mütəxəssisi mayor Pınar Kara deyib.\nO bildirib ki, Türkiyə Silahlı Qüvvələri qardaş ölkə Azərbaycanla hərbi və əməkdaşlıq müqavilələri çərçivəsində Azərbaycan Silahlı Qüvvələrinin modernləşdirilməsinə və təlim fəaliyyətlərinə dəstək verməyə davam edir: “Bu kontekstdə Türkiyə ilə Azərbaycan arasında qarşılıqlı əlaqəni təmin etmək, təlim planlaşdırması, idarəetmə və icranı uyğunlaşdırmaq məqsədilə “Qardaş briqada” layihəsi başladıldı. Hazırda Türkiyə Silahlı Qüvvələrinin tərkibində Azərbaycan Silahlı Qüvvələrinin şəxsi heyəti ilə birgə təlimlər həyata keçirilir. “İki dövlət, bir millət” anlayışı ilə kədər və sevinc içində birlikdə olduğumuz ədalətli işlərində bütün imkanlarımızla azərbaycanlı qardaşlarımızın yanındayıq”.\nAzərbaycanda növbəti BƏD XBƏR: Aİ-95 markalı benzin qiyməti 50 faiz BAHALAŞDI – RƏSMİ


Strategiya.az - Avtobuslarda istifadə edənlər – MÜTLƏQ OXUYUN – VİDEO\n16:30 / 21.05.2018\nARB TV-nin “Günə doğru” verilişi bəzi avtobusların kondisionerinin ümumiyyətlə olmaması barədə süjet hazırlayıb.\nYay fəslinə hələ qalıb, amma istilər artıq gəlib. Bu dəmdə avtobuslardakı kondisioner məsələsi yada düşür. Bəzi avtobuslarda var, bəzilərində isə yoxdur. Bəs qanun bu məsələdə nə deyir?\nAzər Allahverənov – Ekspert: “Avtobuslarda yay vaxtı kondisionerin və qışda istilik sisteminin işləməsi mütləqdir. Bu faktiki olaraq yol hərəkəti haqqında qanunda göstərilir. Yazılır ki, bu xidmətlər təmin olunmalıdır. İnzibati xətalar məcəlləsinə nəzər salsaq bu barədə hər hansı bir cərimə sanksiyası yoxdur. Yəni bu inzibati xəta sayılmır”.\nİnzibati xəta sayılmırsa deməli kondisionersiz avtobusa görə heç kim məsuliyyət daşımır. Amma buna baxmayaraq sərnişindaşıma şirkətlərindən birinin sürücüsü deyir ki, artıq avtobuslarında kondisioner işləyir.\nSürücü: “Ayın 17-dən bizə müdriyyət tərəfindən göstəriş verildi. Səhər saat 9-dan axşam saat 8-ə qədər kondisioneri işlədirik”\nBaxaq digər istiqamətə. Məsələn, elə sərnişinlər olur ki, avtobusların kondisionerlərinin işləməsindən narazıdır.\nDispeçer: “Bəzi sərnişinlər hətta səhər saat 6-da, kondisionerə ehtiyac olmadığı bir vaxtda sürücüdən tələb edirlər ki kondisioneri işə salsınlar”.\nDüzdür, səhər saat 6-da hava isti olmadığından kondisionerin işlədilməsi düzgün deyil. Amma xidmət sahələrində belə hallar da olur. Çünki, hər sərnişinin bir cür istəyi var. Bu istək bir yana, digər istəklər də olur.\nSürücü: “Körpə uşaqları olan sərnişinlər arasında birdən narazıçılıq olur ki, içəri soyuqdur. Onda da biz tənzimləyirik avtobusdakı havanı”.\nYaxşı, avtobusun işləyən kondisioneri birdən xarab olduqda nə tədbir görülür?\nDispeçer: “Kondisioner texniki səbəbdən sıradan çıxırsa avtobus xətdən çıxarılır, təmir olunur, daha sonra xəttə fəaliyyətə göndərilir”.\nGördük ki, istilərə görə hansı avtobusda kondisioner varsa işə salırlar. Amma elə avtobuslar var ki, onlarda ümumiyyətlə kondisioner yoxdur. Qanunda bu barədə məcburiyyət olmadığından sərnişindaşıma şirkətlərinin bəzi avtobusları kondisionersizdir. Əfsuslar olsun ki, bu avtobuslarda sərnişinlər bu yayı da istidə getməli olacaqlar.\n08:13 / 23.05.19


"Gənclərimizin fəaliyyətində azərbaycançılıq ideologiyasının çox böyük önəmi var" » News12.az\n"Gənclərimizin fəaliyyətində azərbaycançılıq ideologiyasının çox böyük önəmi var" A- / A+\nNihat Xəlilzadə: "Cənubi Koreyaya gəldiyim gündən hər gün eşitdiyim “uri”, yəni “biz” sözü var ki, bu da ideologiyanın güclənməsi üçün Koreya dilində hər gün istifadə olunur"\nAzərbaycançılıq ideyasının xaricdə tanıtım və təbliği soydaşlarımız üçün əsas milli vəzifələrdən biridir. Maraqlıdır ki, digər xalqlar öz milli ideologiyalarını necə təbliğ edirlər? Bu mövzuda Diaspor Fəaliyyətinə Jurnalistlərin Dəstəyi İctimai Birliyi AR Prezident yanında QHT-lərə Dövlət Dəstəyi Şurasının dəstəyi ilə “Azərbaycançılıq ideyasının dünya azərbaycanlıları arasında təbliği mövzusunda tədbirlərin keçirilməsi” layihəsi əsasında araşdırmalarını davam etdirir. Layihənin məqsədi azərbaycançılıq ideyasının dünya azərbaycanlıları arasında əsas birləşdirici faktora çevrilməsinə, onların milli-mənəvi birliyinin möhkəmləndirilməsinə töhfə verməkdir. Layihə çərçivəsində Cənubi Koreyada Seul İcra Hakimiyyətində Xarici Vətəndaşların Konsulluğunun prezidenti Nihat Xəlilzadənin "News12.az"a müsahibəsini təqdim edirik.\nXatırladaq ki, Xəlilzadə Nihat Lazım oğlu 1992-ci ildə Masallı rayonunda anadan olub. 10 ildən artıqdır ki, Cənubi Koreyada yaşayır. Nihat Xəlilzadə Cənubi Koreyada, eyni zamanda Qanqnam Bələdiyyəsində Qlobal Mərkəzin direktoru, bundan əlavə Ədliyyə Nazirliyində İmmiqrantların Məsləhətçisidir. BUTA Azərbaycan-Koreya Dostluq Assosiasiyasının aktiv üzvü olan Nihat Xəlilzadə Cənubi Koreyada dövlət məmuru olan ilk azərbaycanlıdır.\n-Düşünürəm ki, gənclərimizin gələcək fəaliyyətində azərbaycançılıq ideologiyasının çox böyük önəmi var. Bildiyimiz kimi, Azərbaycanın coğrafi və iqtisadi mövqeyi qonşu dövlətlər tərəfindən qısqanılmaqdadır və bu, tarix boyuda özünü göstərmişdir. Azərbaycana qarşı aparılan siyasətlər bu gün də davam etməkdədir və azərbaycanlıların bir- birindən uzaqlaşdırılması düşmənlərımizin arzusudur. Bunu vurğulamaq istərdim ki, Azərbaycan əsrlər boyu multikulturalizmin məskəni olmuşdur və və hal-hazırda da müxtəlif etnik quruplar Azərbaycan torpağında Azərbaycan Respublikası vətəndaşı kimi yaşamaqdadır. Bu etnik qurupların hər biri Azərbaycan Respublikasında Azərbaycan vətəndaşı olaraq eyni hüquqlara malikdir. Müxtəlif etnik quruplar ayrı-ayrılıqda kiçik görünə bilər, amma azərbaycanlılar olaraq bizim sayımız dünyada 50 milyondan çoxdur. Azərbaycançılıq ideologiyası dünyanın müxtəlif ölkələrində yaşayan Azərbaycan diasporunun istiqamətini müəyyənləşdirmək üçün əsas ideologiya olaraq formalaşmalıdır. Buna misal olaraq uzun müddət yaşadığım Cənubi Koreya Respublikasının tarixinə baxmaq bəs edər. Dünyanın hər yerində "koreyalı" dedikdə canlanan imic eynidir və dünyada "təkmillətli" ölkə dedikdə ilk ağla gələndir. Halbuki Cənubi Koreya tarixini oxuyanlar yaxşı bilir ki, Cənubi Koreya tarix boyu təkmillətli ölkə olmayıb və Cənubi Koreyada da zamanında koreyaçılıq ideologiyası bugünkü Cənubi Koreyaya çox böyük təsirini göstərmişdir. Tarixdə Cənubi Koreyada müxtəlif etnik quruplar yaşasa belə, bu gün Cənubi Koreya vətəndaşları özlərini koreyalı kimi görür və hansı ölkədə olmasından asılı olmayaraq koreyaçılıq ideologiyasına xidmət edir. Bunu dünyanın hər bir ölkəsində olan Cənubi Koreyanın nəhəng şirkətlərində vəzifə tutan şəxslərdən bilmək olur. Cənubi Koreyaya gəldiyim gündən hər gün eşitdiyim “uri”, yəni “biz” sözü var ki, bu da ideologiyanın güclənməsi üçün Koreya dilində hər gün istifadə olunur. Bizim ailə, bizim dostumuz, bizim ölkəmiz, bizim xalqımız və s. Düşünürəm ki, Cənubi Koreyaya böyük nəticələr gətirən bu ideologiya Azərbaycana da çoxlu xeyir verə bilər. Harda yaşamasından asılı olmayaraq azərbaycanlılar əgər azərbaycançılıq ideologiyası istiqamətində getsələr, inanıram ki, yaxın 10 il ərzində bu, Azərbaycana çox, amma çox müsbət istiqamətdə təsirini göstərə bilər.\n-Son günlərdə baş verən hadisələr də göstərdi ki, dünyadakı bütün Azərbaycan əsilli gənclər Azərbaycan üçün hər şeyi etməyə hazırdır. Lakin dünyada olan fəaliyyətləri izlədikcə başa düşdüm ki gənclərimiz yalnız müharibə şəraitində yox, gündəlik həyatda da birliklərini nümayiş etdirməlidir.\nÖlkə olaraq bizim birliyimiz mütləqdir və birliyin təməlində azərbaycançılıq durmalıdır. Cəmiyyətdə nüfuza sahib azərbaycanlılar həmişə gənclərimizə dəstək olmalı və bununla həmin gənclərin yeni nəsillərə dəstək olması üçün səbəbkar olmalıdır ki, azərbaycançılıq ideologiyası yaşasın və gənclərimizin birliyini möhkəmləndirsin. Bu gün bizim gənclərimiz üçün gördüyümüz kiçik işlər onların həyatını dəyişərsə, bu, məhz azərbaycançılıq ideologiyasını yaşadıb, davam etdirəcək. Sovet dövrünün insanlarının çoxu vurğulayır ki, xaricdə öz ölkənin insanlarından uzaq gəz. Məncə bu sırf sovet ideologiyasını yaşatmaq və bizim birlik olmağımıza qarşı aparılan bir siyasət idi. Biz bu gün müstəqil ölkənin vətəndaşlarıyıq və gələcək nəsillərə bu mesajı ötürməliyik ki, nə olur olsun Azərbaycan sizin arxanızda olacaq və azərbaycançılıq ideologiyası sizə daha çox yol göstərəcək. Azərbaycançılıq gənclərimizin sabaha inamı üçün ən zəruri ideologiyadır və hər hansı bir vəziyyətdə birliyimizin mütləq səbəbi olacaq.\n-Mən bir Azərbaycan vətəndaşı, vətəndən uzaqda yaşayan bir valideyn kimi bu sualı cavablandırmaq istərdim. Artıq illərdir vətəndən uzaqdayıq. Xaricdə anadan olmuş, böyüyən və Azərbaycana çox gələ bilməsə belə, Azərbaycanı sevən gələcək nəsillərə ehtiyac hər zaman var. Azərbaycan xaqlı vətənpərvər xalq olub və belə də olacaq. Azərbaycanda yaşayıb yaşamamasından asılı olmayaraq Azərbaycanı sevib, Azərbaycan naminə gənclərimizin birgə fəaliyyəti üçün azərbaycançılıq ideologiyası fikrimcə mütləqdir. İnsan vətəndən uzaqda qaldıqca vətən həsrəti daha da artır. Xaricdə uzun müddət yaşadıqdan sonra insan əvvəllər şikayətləndiyi həyat olsun, bəyənmədiyi yemək olsun, əlindən bezdiyi qonşusu olsun, hamısı üçün burnunun ucu göynüyür. Ölkədən xaricə gedənlərin əksəriyyəti gənc nəsildir və sabahın valideynləri olaraq bu ideologiyanı onlar yaşatmalıdır ki, gələcək nəsillər də harada yaşamasından asılı olmayaraq əsillərini unutmasınlar.\nTarix: 11-08-2020, 19:56


"İntellektual olmaq dəbdədir" şüarıyla baş tutan tədbir Yeni Yazarlar və Sənətçilər Qurumunun və Yazıçılar Birliyinin (YYSQ) təşkilatçılığı, Mədəniyyət və Turizm, Gənclər və İdman Nazirliklərinin, Milli Kitabxananın rəsmi dəstəyi ilə gerçəkləşib.\nAzərbaycanda fəaliyyət göstərən nəşriyyat və çap evlərinin təmsil olunduğu tədbirdə Heydər Əliyev İrsini Araşdırma Mərkəzi də iştirak edib. Mərkəzin kitablarının və digər çap məhsullarının nümayiş etdirildiyi lövhə qonaqların böyük marağına səbəb olub. Tədbir iştirakçılarına Mərkəzin nəşrləri barədə geniş məlumat verilib.\nTədbirin sonunda Mərkəzin nəşr etdirdiyi kitablar M.F.Axundov adına Milli Kitabxanaya hədiyyə edilib.


İsti havalar üçün ən şıq və asan yığılan saç modelləri - Fotolar\n11 Avqust 2014 14:55\n4 266 Baxış\nYayda tez-tez tərlədiyimizdən dolayı uzun saçlar narahatlıq yaradır. Açıq saçlar iş görərkən mane olur, yaxşı işləməyə qoymur. Xanımların bəziləri yığılmış saç modellərinin onlara yaraşmadığını zənn etdiyi üçün isti havalarda özünə əziyyət verib açıq saçla gəzirlər. Halbuki, yay aylarında asan yığılan saç düzümləri ilə də dəbli görünmək olar. Bu sahədə məşhurların saç stillərindən ilham ala bilərsiniz. İsti havalarda at quyruğu, toppuz və dağınıq modellər çox münasib hesab olunur. Tabloid.az isti havalarda asan yığılan, ən əsası eleqant görünən saç modellərinə aid bir neçə nümunə toplayıb.\nKeyt Hadson təpədən yığdığı dağınıq toppuzu ilə həm çox şıq, həm də çəkici görünür. Bu saç stilinin üstünlüyü ondan ibarətdir ki, onunla hər yerdə görünə bilərsiniz. İsti havalarda seksual görünmək üçün ideal seçimdir.\nİsti havalarda romantik görünmək üçün onları Zoya Saldanın saç yığımı kimi fransız buruqları şəklində toplaya bilərsiniz. Fransız buruğu formasında yığılan saçı maşalarla dayaq verməyi unutmayın.\nSaçlarınıza bir az həcm vermək niyyətindəsinizsə, Cessika Çastayn kimi yuxarısı şişirdilmiş toppuz modeliini sınaqdan keçirin.\nSaçınız çox qısadırsa, Keyt Maranın saç stilindən ilham alın. Onları saç spreyinin yardımı ilə başın aşağısında yığıb bir neçə maşa ilə ilişdirin ki, dağılmasına mane ola biləsiniz. Çox şıq görünəcəyinizdən əmin olun...\nİsti havalarda yığılan ən seksual və şıq saç düzümlərindən biri at quyruğudur. Cenifer Lopezin sıx yığdığı at quyruğu saçı mükəmməl görünür. Ofis stili üçün gözəl saç düzümüdür.\nTək saç rezinindən faydalanaraq Keyt Bosvors kimi gözəl saç modeli əldə edə bilərsiniz. Həm asan yığılır, həm də çox şıqdır...\nHörüklü saç dedikdə ağla ilk olaraq dəb ikonası Bleyk Layvli gəlir. Fərqli hörük modelləri onun stilini təkrarolunmaz edir. Onun bütün növ hörükləri sizə isti havalarda ilham verə bilər. Saçınızı ilk olaraq sıx at quyruğu şəklində yığın. Daha sonra istədiyiniz formada hörün. Sonra isə hörükləri astaca boşaldın.


Sergey Skripal kritik vəziyyətdən çıxdı\nMovqe.az APA-ya istinadən xəbər verir ki, bu barədə "Reuters" xəstəxanaya istinadən məlumat yayıb. "Associated Press" agentliyi isə S. Skripalın müalicəyə yaxşı reaksiya verdiyini bildirib. Bir gün əvvəl S. Skripalın qızı Yuliyanın da özünü yaxşı hiss etdiyi açıqlanmış və Rusiyadakı bacısı ilə telefon danışığı yayılmışdı.\nQeyd edək ki, Skripalların zəhərlənməsi hadisəsi beynəlxalq miqyasda geniş əks-səda doğurub və Rusiya ilə Qərb arasında yeni diplomatik böhrana səbəb olub. Britaniya hökuməti S. Skripal və qızının "Noviçok" tipli kimyəvi maddə ilə zəhərləndiklərini bəyan edərək hadisəyə görə məsuliyyəti Rusiyanın boynuna qoyub. Əvvəlcə Britaniya 23 rusiyalı diplomat-kəşfiyyatçını "arzuolunmaz şəxs" elan edib və Moskva ilə siyasi təmasları dayandırıb. Ardınca ABŞ və bir sıra Avropa Birliyi ölkələri, eləcə də bəzi başqa dövlətlər ümumilikdə 150-dən çox Rusiya diplomat və kəşfiyyatçısını ölkədən çıxarıb. ABŞ 60 rusiyalı diplomatı "persona non qrata" elan edib və Sietl şəhərindəki Rusiya Baş Konsulluğunu bağlayıb.\nRusiya da bu dövlətərə analoji cavablar verib.


Maliyyə Tədris Mərkəzi fəaliyyətini müasir tələblər səviyyəsində qurub - AZƏRTAC – Azərbaycan Dövlət İnformasiya Agentliyi\nNaxçıvan Muxtar Respublikası Maliyyə Nazirliyi yanında Maliyyə Tədris Mərkəzi muxtar respublikada maliyyə və mühasibatlıq sahəsində çalışan işçilərin peşə hazırlığının təkmilləşdirilməsini, ixtisaslarının artırılmasını və yenidən hazırlanmasını, təhsilin yekunlarına görə dinləyicilərin peşəkar biliklərinin, işgüzar keyfiyyətlərinin qiymətləndirilməsini və bu sahədə digər zəruri tədbirlərin görülməsi işini həyata keçirir. Yüksəkixtisaslı kadrların hazırlanması isə bilavasitə maliyyə sisteminin gələcək inkişafının təminatıdır.\nAZƏRTAC-ın Naxçıvan bürosu xəbər verir ki, ötən il mərkəzdə fəaliyyətin təşkili və tədrisə start verilməsi istiqamətində işlərə başlanılıb, təlim materialları və təlimçilərin hazırlığı prosesi aparılıb, mərkəzin maddi-texniki bazası gücləndirilib, yeni tədris zalı, elektron lövhə və 25 kompüter istifadəyə verilib. Bu təşəbbüslər, öz növbəsində, tədrisin daha müasir səviyyədə həyata keçirilməsinə imkan verib, fəaliyyət prosesində elektron hesablama texnikasından, müasir elmi-texniki informasiyadan səmərəli istifadənin təmin edilməsinə zəmin yaradıb.\nÖtən müddətdə mərkəzdə təlim materialları hazırlanıb, dövlət büdcəsindən maliyyələşən təşkilatların, habelə digər dövlət idarə və müəssisələrinin maliyyə və mühasibat işçiləri tədrisə cəlb edilib, onların bilik səviyyələrinin qiymətləndirilməsi təmin olunub.\nMərkəz tərəfindən qrupların komplektləşdirilməsi dinləyicilərin iş profili və vəzifəsi nəzərə alınmaqla aparılıb. Buna müvafiq olaraq müxtəlif təlim müddətli qruplar təşkil olunub, tədris planları və proqramları işlənib hazırlanıb. Muxtar respublikanın rayon və şəhərlərindən təhsil, səhiyyə, mədəniyyət, hərbi və hüquq-mühafizə, kommunal sahələrdə, icra hakimiyyəti və yerli özünüidarəetmə orqanlarında fəaliyyət göstərən maliyyə və mühasibat işçiləri kurslara cəlb olunublar.\nƏsasən, dördgünlük təlim paketləri 4 və ya 5 moduldan ibarət olmaqla, 12 tədris saatı şəklində tərtib edilib. Mərkəz ötən il üçün müvafiq ekspertlərlə işləyib hazırladığı “Büdcə təşkilatlarında praktiki mühasibatlıq” təlimi, smeta xərclərinin planlaşdırılması, mühasibatlıq və maliyyə hesabatlarının hazırlanması, vergi uçotunun təşkili, maliyyə və mühasibatlıq işinin aparılması ilə bağlı hüquqi məsuliyyət və xəzinə əməliyyatlarının təşkili və uçotu mövzuları üzrə məlumatları əhatəli şəkildə iştirakçılara çatdırmağı qarşısına məqsəd qoyub. Kursun sonunda iştirakçıların peşəkarlıq səviyyəsinin qiymətləndirmə mərhələsindən sonra tədris planının tələblərini yerinə yetirən dinləyicilərə Maliyyə Tədris Mərkəzinin sertifikatları təqdim edilib. Təlimçiləri tədris zamanı ekspertlər müşahidə edib ki, bu da, öz növbəsində, təlimin keyfiyyətinin artırılmasına müsbət təsir göstərib.\nMərkəz müasir texnologiyalardan tədris işlərinin təkmilləşdirilməsi üçün səmərəli şəkildə istifadə edir. Belə ki, təlimlərin və təlimçilərin qiymətləndirilməsi üçün elektron sorğu anketlər, dinləyicilərin peşəkarlıq səviyyəsini öyrənmək məqsədilə test bazası yaradılıb.\n2018-ci ildə mərkəz tərəfindən muxtar respublikanın mərkəzi və yerli icra orqanları və hüquq-mühafizə orqanları, rayon və şəhər təşkilatları, habelə digər dövlət idarə və müəssisələri üzrə 178 təşkilat olmaqla, 250 maliyyə və mühasibat işçisini əhatə edən 13 kurs təşkil olunub.\nTədris prosesində daha səmərəli nəticə əldə etmək məqsədilə mərkəzin tədris materiallarının hazırlanmasına aidiyyəti sahələrdə biliyə malik şəxslərin, elm adamlarının, təhsil müəssisələrinin yüksəkixtisaslı kadrlarının cəlb olunması təmin edilib. Təlimlərin yüksək səviyyədə keçirilməsi diqqət mərkəzində saxlanılıb, bu məqsədlə ötən il, ümumilikdə, 17 mütəxəssis təlimçi qismində dəvət olunub. Təlimçi-ekspertlər Maliyyə Nazirliyinin əməkdaşları ilə yanaşı, əsasən, Naxçıvan Muxtar Respublikasının Vergilər Nazirliyinin, Naxçıvan Muxtar Respublikası Prokurorluğunun, Dövlət Sosial Müdafiə Fondunun əməkdaşları olublar.\nƏsasnaməyə uyğun olaraq mərkəz tədris plan və proqramlarını, elmi-metodik sənəd və tədris vəsaitlərini nəşr etdirmək işini də həyata keçirir. Belə ki, 2018-ci ildə Maliyyə Tədris Mərkəzinin təşəbbüsü ilə beynəlxalq təcrübənin öyrənilməsində mühüm əhəmiyyətə malik olan “Maliyyə-iqtisad terminlər lüğəti” nəşr etdirilib. Görülən işlər sırasında dinləyicilərin gündəlik fəaliyyətlərində onlara faydalı olacaq təlim materiallarını özündə əks etdirən məlumatların kitab şəklində çap edilməsi də var. Həmin kitablar təlimin sonunda vəsaitlərə ehtiyac duyanlara paylanılır. Bundan əlavə, təlimin istiqamətlərinə uyğun modullar haqqında qısa məlumatdan ibarət bukletlər hazırlanıb dinləyicilərin istifadəsinə verilib. Ümumilikdə, fəaliyyət dövründə mərkəz tərəfindən 1 lüğət, 10 istiqamətdə 400 tədris materialı, 2 istiqamətdə 165 buklet və 500 nüsxədə məlumat kitabçası nəşr olunub.\nÖtən müddətdə “Büdcə təşkilatlarında praktiki mühasibatlıq” mövzusunda təlimlərin təşkili ilə yanaşı, Naxçıvan Muxtar Respublikası Ali Məclisi Sədrinin 2015-ci il 27 iyul tarixli “Ali və orta ixtisas təhsili müəssisələrində ixtisasların müvafiq təşkilatlara hamiliyə verilməsi haqqında” Sərəncamının icrası istiqamətində görülən tədbirlərin davamı olaraq 2018-ci il dekabrın 11-də mərkəzin təşkilatçılığı ilə Naxçıvan Dövlət Texniki Kollecində “Gənclərdə büdcə savadlılığı” layihəsi çərçivəsində ilk təlim keçirilib. Tədbirdə müvafiq ixtisasda təhsil alan 100-dən çox tələbə iştirak edib, fəal tələbələrə fərqləndirici sertifikatlar və plaketlər verilib, “Oxunması zəruri olan kitabların Siyahısı”na daxil edilmiş kitablar təqdim olunub. Gələcəkdə bu cür layihələrin həyata keçirilməsi nəzərdə tutulur.\nMərkəz Azərbaycan Respublikasının Maliyyə Nazirliyi yanında Maliyyə Elm-Tədris Mərkəzi tərəfindən 2018-ci il mayın 18-də Naxçıvan şəhərində kiçik və orta sahibkarlıq subyektləri üçün keçirilən təlimin və həmin il dekabrın 14-də “Azərbaycan Respublikasının Vahid Büdcə Təsnifatının tətbiqi” ilə bağlı təlimin təşkilatçılığında fəal iştirak edib.\nAzərbaycan Respublikasının Vergi Məcəlləsinə, “Sosial sığorta haqqında” və “İşsizlikdən sığorta haqqında” Azərbaycan Respublikasının qanunlarına edilmiş bir sıra əlavə və dəyişikliklərin büdcə təşkilatlarında tətbiqinin təmini və məsələ ilə bağlı ətraflı izahın verilməsi məqsədilə mərkəz tərəfindən keçirilən təlimlər 2019-cu il yanvarın 7-11-də, gündə iki dəfə təşkil olunaraq, ümumilikdə, 187 büdcə təşkilatından 252 maliyyə və mühasibatlıq işçisini əhatə edib. Büdcə təşkilatları ilə yanaşı, sözügedən qanunvericilikdəki dəyişikliklərin həm də sahibkarlıq subyektlərində tətbiqini təmin etmək üçün Maliyyə və İqtisadiyyat nazirliklərinin təşkilatçılığı ilə bu il yanvarın 14-18-də Naxçıvan Biznes Mərkəzində təlimlər təşkil olunub və muxtar respublikada fəaliyyət göstərən 580 müəssisədən 702 sahibkar və maliyyə-mühasibatlıq işçisini əhatə edib.\nAZERTAG.AZ :Maliyyə Tədris Mərkəzi fəaliyyətini müasir tələblər səviyyəsində qurub\nMuxtariyyətin 95 illiyinə həsr olunmuş bilik yarışı davam edir


Öskürək » Joy.az - Bizimlə daha rəngarəng\n1 956 Baxış\nÖskürək-tənəffüs orqanları xəstəlliklərinin tez-tez baş verən əlamətlərindən biridir. Öskürək tənnəffüs yollarının və ağciyər toxumasının (ağciyər iltihabı, vərəm, bronxial astma) selikli qişalarının iltihabı nəticəsində, həmçinin tənnəffüs yollarına toz, qaz, tütün tüstüsü, maye və s. düşdükdə meydana çıxır. Öskürək allergik mənşəli də ola bilər. Bəzən həyacan keçirdikdə və emosianal gərginliyə düçar olduqda da öskürək baş verir.\nÖskürəyin bir sıra növləri mövcuddur:\n1. Davametmə müddətinə görə:tutmabənzər öskürək, dövrü davam edən öskürək və ya periodik öskürək fasiləsiz davam edən öskürək, qısamüddətli öskürək. Bu öskürək növünə aiddir.\n2. Tembrinə görə:hürən öskürək, xırıltılı öskürək, səsiz öskürək (səs telleərin iltihabında və xoralanda baş verir)\nBəlğəmin olub-olmamasından asılı olaraq öskürək nəmmli və quru olur. Nəmli öskürəkdə bəlğəm ayrılır, ona bronxitdə, ağciyərin iltihabında və vərəmdə təsadüf edilir. Quru öskürək yuxarı tənnəffüs yollarının xəstəliklərinin başlanğıc mərhələsində müydana gəlir.\nÖskürəyi aradan qaldırmaq və yüngülləşdirmək üçün hər şeydən əvvəl onu törədən əsas xəstəliyi müəyyən etmək və ona təsir göstərmək lazımdır. Nəmli öskürəyi suvaşqa, qatı bəlğəmi durulaşdıran orqanizmdən xaric edən bəlğəm təmizləyən vasitələr yüngülləşdirirlər. Quru öskürək ağrıkəsici və öskürək əleyhinə təsir göstərən vasitələrə, xüsusilə xəstələrin yuxusunu pozmamaq üçün gecələr yumşaldılır və azaldılır.\nÖskürəkdə ağrıkəsici vasitələr kimi həkimin təyinatı əsasında xardal kağızları, bankalar tətbiq edilir, sinəyə isti islatmalar qoyulr və ayaqlar isti vannalara salınır.\nÖskürək bizə nədən xəbər verir?\nBəlğəmdən xilas olmaq\nÖskürəyin təbii müalicəsi\nBronxit üçün şəfalı bitkilər\n23 İyun 2014 23:02\nbu gunler qizim da oskurur(((\n23 İyun 2014 11:16\n23 İyun 2014 08:53\nÖskürək qədər pis bir şey yoxdu\n23 İyun 2014 08:10\nsoyuq su icende oskururem\n23 İyun 2014 00:39\nsouq su icende oskururem ve ya nazik geyimler geyinende wukur bawqa xestelik yoxdu,,\n23 İyun 2014 00:11\nŞükür ki, xəstələnəndə adam kimi öskürürəm nə xırıltılı, nə də ki hürən öskürək yoxdu məndə\n22 İyun 2014 21:46\nNovleri oldugunu bilmirdim. Melumata gore tewekkur Night..


23.10.2021 09:17 77 baxış\nOktyabrın 22-də Tərtər rayonunun Şıxarx qəsəbəsində Zəfər Gününə həsr olunmuş “AMEA Genetik Ehtiyatlar İnstitutunun Qarabağ Elmi-Tədqiqat Bazasının infrastrukturunun bərpası, bölgə üçün yaradılmış buğda va arpa sortlarının toxumçuluğunun təşkili məsələləri” mövzusunda tarla seminarı keçirilib.\nTehsil.biz xəbər verir ki, seminar AMEA-nın Biologiya və Tibb Elmləri Bölməsi və Genetik Ehtiyatlar İnstitutunun birgə təşkilatçılığı ilə baş tutub.\nTədbirdən əvvəl Tərtər rayon İcra Hakimiyyətinin qarşısında ümummilli lider Heydər Əliyevin büstü önünə gül dəstələri qoyulub, Ulu Öndərin əziz xatirəsi tədbir iştirakçıları tərəfindən ehtiramla yad edilib.\nTərtər rayon İcra Hakimiyyətinin başçısı Müstəqim Məmmədov 44 günlük Vətən müharibəsi dövründə Tərtər şəhərində ermənilərin təcavüzkar siyasəti nəticəsində zərər görmüş şəxsi mülk və ictimai iaşə obyektləri barədə məlumat verib. Onun sözlərinə görə, həmin hadisələr zamanı Tərtər şəhərinə 16 277 raket və top, minaatan mərmisi, 21 ədəd isə qadağan olunmuş “Smerç” raketi atılıb. Bu müddətdə rayon ərazisində olan 16 məktəb, 11 bağça, 10 mədəniyyət və 10 səhiyyə obyekti, 1 peşə məktəbi və 30 inzibati bina zərər görüb.\nDaha sonra Şəhidlər Xiyabanında Qarabağın işğaldan azad olunması uğrunda canlarından keçmiş şəhidlərimizin əziz xatirəsi bir dəqiqəlik sükutla yad edilib.\nTədbiri giriş nitqi ilə açan Tərtər rayon İcra Hakimiyyətinin başçısı Müstəqim Məmmədov “Tərtər rayonunun işğaldan azad edilmiş ərazilərində elmi tədqiqatların aparılmasına dəstək verilməsi” mövzusunda çıxış edib.\nİcra başçısı Azərbaycan Respublikasının şanlı tarixinə qızıl hərflərlə yazılmış böyük Qələbənin 1-ci ildönümünü ərəfəsində Qarabağ iqtisadi rayonunun Tərtər rayonunda elmi və ictimai-siyasi əhəmiyyəti olan tarla seminarının keçirilməsini mühüm hadisə kimi qiymətləndirib, seminarın işinə uğurlar arzulayıb.\nTərtər əhalisinə bütün dövrlərdə dövlət başçısı, Ali Baş Komandan İlham Əliyev tərəfindən böyük diqqət göstərildiyini deyən M.Məmmədov kənd təsərrüfatı rayonu olan Tərtərdə ölkə rəhbərliyinin göstərişlərinə əsasən son 5 ili əhatə edən tədbirlər nəticəsində əhalinin pambıq, şəkər çuğunduru yetişdirilməsinə marağının yüksəldiyini vurğulayıb. O, son 15 ildə Tərtər rayonunda 191 subartezian quyusu qazıldığını qeyd edib: “Ümumilikdə rayonda 592 subartezian quyusu mövcuddur ki, bu da rayon əhalisinin bütün istiqamətlər üzrə tələbatını ödəmək imkanı deməkdir”.\nM.Məmmədovun sözlərinə görə, AMEA-nın Genetik Ehtiyatlar İnstitutunun Qarabağ Elmi-Tədqiqat Bazasında yumşaq və bərk buğda növləri, eləcə də arpa sortlarının gələcək regionlaşması üçün münbit şərait yaradılacaq.\nİcra başçısı bugünədək Tərtər Elmi-Tədqiqat İnstitutunun hazırladığı 141 adda buğda və arpa sortlarının genefonda təhvil verildiyini deyib: “Əminəm ki, yaxın zamanda Qarabağ Elmi-Tədqiqat Bazasında buğda və arpa sortlarının sayı daha da artırılacaq. Bu torpaqların abadlaşdırılmasının təmin edilməsi, əhalinin ərzaq təminatının yaxşılaşdırılması hər birimizin vəzifəsidir”.\nİşğal nəticəsində uzun müddətdir ki, Sərsəng və Suqovuşan su anbarlarından istifadə etməyin mümkün olmadığını vurğulayan icra başçısı artıq bir ilə yaxındır ki, Suqovuşan su anbarı vasitəsilə ərazilərimizin suvarılmasının həyata keçirildiyini bildirib. Əlavə edib ki, ölkə başçısının ötən il imzaladığı müvafiq Sərəncamla hazırda Sərsəng və Suqovuşan su anbarlarından gələn suyun idarə olunması üçün Xan arxının tamamlanması işləri aparılır.\nTədbirdə AMEA-nın vitse-prezidenti, akademik İradə Hüseynova “Qarabağ va Şərqi Zəngəzur iqtisadi rayonlarında aqrar elmin inkişaf perspektivləri” mövzusunda məruzə ilə çıxış edib. Akademik AMEA-nın prezidenti, akademik Ramiz Mehdiyevin dəstəyi ilə Qarabağda baş tutan, ölkə elmi və aqrar sahənin inkişafı üçün mühüm əhəmiyyət kəsb edən seminarın AMEA-nın Biologiya və Tibb Elmləri Bölməsinin işğaldan sonra qədim Qarabağ torpağında keçirilən ilk tədbiri olduğunu qeyd edib.\nAMEA-nın vitse-prezidenti Qarabağın təbiəti, landşaft örtüyü, torpaqları, iqlim şəraiti, əlverişli su təminatı, coğrafi mövqeyi kənd təsərrüfatının inkişafı üçün hər zaman böyük imkanlar yaratdığını bildirib, işğaldan əvvəl regionda təqribən 140 min hektar əkin sahəsinin istifadə olunduğunu diqqətə çatdırıb.\nAkademik Qarabağ Elmi Tədqiqat Bazası haqqında məlumat verərək qeyd edib ki, 1950-1989-cu illərdə təqribən 1700 hektar torpaq sahəsində yaradılmış baza tərəfindən mədəni bitkilərin və kənd təsərrüfatı heyvanlarının region üçün səciyyəvi genetik ehtiyatlarının, yerli ənənəvi xalq seleksiyası nümunələrinin toplanması, öyrənilməsi, seleksiyada istifadəsi, yeni bitki sortları və heyvan cinslərinin ilkin toxumçuluğunun və damazlıq işinin təşkili və yayılması həyata keçirilib.\n“Aqrar elmin inkişafında xüsusi rolu olan bu regional mərkəzdə Azərbaycanın korifey alimləri, akademiklər - Cəlal Əliyev, İmam Mustafayev, İlyas Abdullayev, Ələkbər Quliyev və digər mütəxəssislər səmərəli fəaliyyət göstərməklə elmin inkişafına və alınan nəticələrin istehsalata tətbiqinə öz töhfələrini vermişlər”, - deyə İ.Hüseynova bildirib.\nMəruzəçi hazırda Qarabağın davamlı inkişafının təmin edilməsi üçün Azərbaycan elminin bütün resurslarını səfərbər etmək, regionda müxtəlif istiqamətlərdə multidissiplinar elmi tədqiqat fəaliyyətlərinin bərpasına və intensivləşdirilməsinə nail olmaq istiqamətində tədbirlər görüldüyünü deyib.\nAkademiyanın vitse-prezidenti “AMEA-nın “2020-2025-ci illər üzrə inkişaf strategiyasında” və “Azərbaycanın işğaldan azad edilmiş ərazilərinə dair elmi tədqiqat işləri ilə bağlı AMEA-nın vəzifələri haqqında” tədbirlər planında Qarabağın torpaq və su resurslarının, fauna və florasının öyrənilməsi, aqrar tədqiqatların bərpası və intensivləşdirilməsi məsələlərinin nəzərdə tutulduğunu diqqətə çatdırıb, AMEA, o cümlədən akademiyanın Biologiya və Tibb Elmləri Bölməsinin işğaldan azad edilmiş ərazilərin bərpası və dayanıqlı inkişafı ilə bağlı bir sıra təkliflərlə çıxış etdiyini deyib. Əlavə edib ki, bu təkliflərin arasında Qarabağ Elmi Tədqiqat Bazasının bərpası məsələsi də xüsusi yer tutur: “Azərbaycanda elmin koordinatoru funksiyasını yerinə yetirən AMEA-nın Qarabağda Elmi-Tədqiqat Bazası ən müasir tələblərə uyğun qurulmalı, burada aparılacaq elmi-tədqiqat işlərinin səviyyəsi dünya standartlarına cavab verməli, innovativ yanaşmalar tətbiq olunmalı, o cümlədən yüksəkixtisaslı kadr potensialı formalaşdırılmalıdır”.\n“Qarabağ Elmi-Tədqiqat Bazasının bərpası, tədqiqat imkanları və perspektivləri” mövzusunda AMEA Genetik Ehtiyatlar İnstitutunun baş direktoru, AMEA-nın müxbir üzvü Zeynal Əkpərov 40 ilədək nümunəvi elmi tədqiqat fəaliyyəti göstərən Qarabağ Elmi-Tədqiqat Bazasının 1989-cu ildə erməni işğalına qədər 1694 ha əraziyə malik olduğunu deyib. Bildirib ki, bazada 30-dan çox yüksək məhsuldar sort və yüzlərlə hibrid yaradılaraq Qarabağ bölgəsində və ölkənin digər iqtisadi rayonlarının təsərrüfatlarında geniş ərazilərdə becərilib, bu, kənd təsərrüfatının inkişafına əhəmiyyətli dərəcədə təsir göstərib.\nİllərlə toplanmış zəngin genefondun, bütün əmlakın erməni işğalı nəticəsində talan edilərək, məhv olduğunu təəssüf hissi ilə bildirən Z.Əkpərov 1992-ci ildə aparılan əks hərbi əməliyyət tədbirləri nəticəsində torpaq sahələrinin bir hissəsinin geri alındığını, lakin nümunəvi bazanın bütün infrastrukturunun məhv edildiyini diqqətə çatdırıb.\nMəruzəçi bildirib ki, 2003-cü ildən bazanın əməkdaşları Tərtər rayonunda fermer təsərrüfatında öz tədqiqat işlərini davam etdirməyə başlayıb və torpaqların işğaldan azad olunmasından sonra istehsalata tətbiqi istiqamətində işlər aparıblar. Onun sözlərinə görə, bölgəyə aid aparılan tədqiqat işləri nəticəsində 7 yeni buğda və 2 arpa sortu Dövlət Sort Sınağı Komissiyasına təqdim edilib.\nZ.Əkpərov əlavə edib ki, II Qarabağ müharibəsi böyük Qələbə ilə başa çatdıqdan sonra AMEA-nın prezidenti, akademik Ramiz Mehdiyev və Tərtər Rayon İcra Hakimiyətinin başçısı Müstəqim Məmmədovun dəstəyi ilə bazanın ərazisində 1 ədəd subartezian quyusunun qazılaraq istifadəyə verilməsi tədqiqat işlərinin başlanılmasına, rayonlaşdırılmış sortların ilkin toxumçuluğunun təşkilinə və genişləndirilməsinə imkan verəcəkdir.\n“Hazırda qarşımızda duran ən mühüm vəzifə Qarabağ Elmi-Tədqiqat Bazasının yenidən bərpası və keçmiş ənənəsini, şöhrətini özünə qaytarmaqdır”, deyən AMEA-nın müxbir üzvü Qarabağ Elmi-Tədqiqat Bazasının ağıllı texnologiyalar əsasında yenidən bərpa edilməsinin önəminə toxunub, bazanın bərpasının ən azı keçmiş ənənələrinə uyğun müasir səviyyədə həyata keçirilməsinin vacibliyini qeyd edib.\nTədbirdə, həmçinin Kənd Təsərrüfatı Nazirliyi Bitkiçilik şöbəsinin müdiri İmran Cümşüdov “Rəqabətqabiliyyətli sortların yaradılmasında müasir innovasiyaların rolu”, AMEA Genetik Ehtiyatlar İnstitutunun şöbə müdiri, b.ü.f.d., dosent Xanbala Rüstəmov və Kənd Təsərrüfatı Nazirliyi Əkinçilik Elmi-Tədqiqat İnstitutunun şöbə müdiri, AMEA Genetik Ehtiyatlar İnstitutunun aparıcı elmi işçisi a.ü.f.d., dosent Abidin Abdullayevin həmmüəllifi olduqları “Qarabağ iqtisadi rayonunda ərzaq təhlükəsizliyinin təmin edilməsində taxıl bitkilərinin seleksiyası və toxumçuluğunun rolu” mövzusunda məruzələri təqdim edilib.\nDaha sonra Qarabağ Elmi-Tədqiqat Bazasının fəaliyyətinin təşkili, gələcək istiqamətlərin müəyyənləşdirilməsi, yeni sortların yaradılması, elektron interaktiv xəritələrin hazırlanması və digər tədbirlərlə bağlı müzakirələr aparılıb, bir sıra təkliflər səsləndirilib. Müzakirələrdə akademik Qərib Məmmədov, AMEA-nın müxbir üzvü İbrahim Əzizov, “Aqro Daily” MMC-nin icraçı direktoru Vahid Hacıyev iştirak ediblər.


Bu kino ki var, çox qəliz məsələdir, həm qəlizdir, həm də ki vacib\n16:17 12.11.2019 Qısa URL\nMütəxəssislər Sputnik Azərbaycan Mətbuat Mərkəzində "Yaradıcı gənclərin yeni milli kinonun istehsalında iştiraka marağını necə stimullaşdırmaq olar?" sualına cavab verəcəklər\nBAKI, 12 noyabr — Sputnik. Son illərdə Azərbaycanda milli kinonun inkişafına mühüm töhfə verən yeni rejissor və aktyor pleyadası yaranıb.\nBu yaxınlarda Bakıda eyni vaxtda bir neçə kino festivalı keçirilib. Bakı Qısa Filmlər Festivalı, DokuBaku festivalı artıq başa çatıb. Bu yaxınlarda Azərbaycanın Mədəniyyət Nazirliyi ən yaxşı senarilərin müsabiqəsini elan edib və nəticələr yaxın vaxtlarda açıqlanacaq. Bütün bu tədbirlər yaradıcı gənclərin yeni milli kino yaradıcılığında iştirakını stimullaşdırmağa imkan verir.\nYaxın vaxtlarda bizim kino sənətini nə gözləyir, bu sahədə hansı problemlər var və çıxış yolları nədir? Bütün bu və digər suallara 14 noyabr saat 12:00-da Sputnik Azərbaycan Mətbuat Mərkəzində keçiriləcək dəyirmi masada aydınlıq gətiriləcək. İştirak edəcəklər:\n- rejissor Rövşən Ağayev\n- X Bakı Beynəlxalq Qısa Filmlər Festivalının direktoru Fehruz Şamıyev\n- Kinorejissor, Mədəniyyət Nazirliyinin keçirdiyi müsabiqənin qalibi Pərviz Həsənov.


“Qarabağ”ı Ağdamda oxuyacam” – Tunar – XəbərAl.Az\nBu gün Ağdam erməni işğalından azad olunub. Hər bir azərbaycanlı xüsusən də Ağdamlılar bu günü bayram günü kimi qeyd edir.\nXəbəral.az xəbər verir ki, əslən Ağdamdan olan müğənni Tunar Rəhmanoğlu da sosial media hesabında bununla bağlı paylaşım edib. O, İnstaqram hesabında ifasını paylaşaraq “Ağdam, qayıdışın mübarək” sözlərini yazıb. Sevincli anlar yaşadığını deyən ifaçı sözlərinə belə davam edib:\nAzərbaycan Respublikası ali təhsil müəssisələrinə qəbul olan abituriyentlərin (I mərhələdən sonra) qeydiyyatı bu gün başa çatır. Dövlət İmtahan Mərkəzindən XəbərAl.az-a verilən məlumata görə, ali təhsil müəssisələrinə qəbul olan abituriyentlər 27 avqust saat 17:00‑dək sənədlərini daxil olduqları təhsil müəssisəsinə təqdim etməklə qeydiyyatdan keçməlidirlər. Abituriyentlər tələb olunan sənədlərin siyahısını qəbul olduqları ali təhsil müəssisəsindən öyrənə bilərlər. Abituriyentin […]\nBakıda modul tipli xəstəxanalarda kütləvi zəhərlənmə barədə TƏBİB-dən AÇIQLAMA\n9 dekabr tarixində Bakı şəhərində bir neçə tibb müəssisəsində xəstələr və həkimlər arasında qidadan zəhərlənmə halı qeydə alınıb. Bu barədə Tibbi Ərazi Bölmələrini İdarəetmə Birliyindən (TƏBİB) məlumat verilib. Paytaxtdakı modul tipli xəstəxanalarda zəhərlənmə ilə bağlı iddialar təsdiqini tapıb: “Zəhərlənmə halı qeydə alındıqdan dərhal sonra zərərçəkənlərə ilkin tibbi yardım göstərilib, zəhərlənmə diaqnozu müəyyən edilmiş şəxslər xüsusi […]


Azərbaycanda sosial işin təşkili – UAFA\nAzərbaycanda sosial işin təşkili\nNGO 24 Avqust 2018 Layihə xəbərləri 0\nAygün Musayeva, Azərbaycan Universitetində Sosial İşin Təşkili Kafedrasının müdiri\n-Aygün xanım, Azərbaycanda sosial işin tədrisi tarixi nə zamandan başlayır?\n-Sosial işin təşkilinin tədrisinə Azərbaycanda 2005-ci ildə Bakı Dövlət Universitetində magistr dərəcəsi üzrə başlanılb. Daha sonra 2009-cu ildə Azərbaycan Universitetində müvafiq kafedra açılıb, bakalavr təhsili ilə başlanılıb. Hazırda 8 ali məktəbdə və 2 kollecdə sosial işin təşkili fənni tədris edilir, sosial işçi ixtisası verilir. Əslində sosial xidmət haqqında Azərbaycan Respublikasının 2011-ci ildə qüvvəyə minmiş qanununa əsasən, sosial işçi yalnız bakalavr dərəcəsi olan şəxslər arasından seçilməlidir. Bu bakalavr dərəcəsini də Azərbaycanda ali məktəblərində verilir. Bir də magistr dərəcəsində sosial işçilər var, ixtisasın adı “Həyat fəaliyyətinin müxtəlif sahələrində sosial iş” olaraq gedir.\n-Azərbaycana sosial işçi ştatı varmı?\n-Azərbaycanda uzun illərdir, təhsilli sosial işçilərin apardığı bir mübarizə var ki, biz hələ də burdan qalib çıxa bilməmişik. Azərbaycanda sosial işçi və sosial xidmətçi anlayışları həmişə bir-birinə qarışdırılar. Sosial xidmətçilər adətən hələ Sovet dönəmində də var idi. Onlar sosial xidmət sektorlarının nəzdində fəaliyyət göstərir, ehtiyacı olan tənha, yaşlı adamlara, fiziki problemi olan şəxslərə xidmət göstərirdilər. Onların alış- verişini edir, xəstələnərkən dərmanlarını alıb gətirirdilər , bir sözlə qayğı göstərirdilər.Sosial işçilər isə tamamilə fərqli mütəxəssislərdir.\n-Nədədir bu fərq, sosaial işçi nə deməkdir?\n-Sosial iş 3 səviyyədə həyata keçirilir- mikro, mezo və makro səviyyə. Mikro səviyyədə iş o deməkdir ki, sosial işçi icmada olan hər hansı bir şəxsin probleminin aşkara çıxarılmasında bir başa iştirak edir. Problemin nədən qaynaqlandığını aydınlaşdırır və ona dövlət tərəfindən necə kömək edilə bilər, hansı xidmətlər göstərilməlidir, bunları araşdırır və yol göstərir. Mövcud resursları həmin problemin həllinə yönəldir. Qayğı planı hazırlayır.\nMezo səviyyədə xidmətə sosial iş sahəsində təhsili, o cümlədən icmanın və cəmiyyətin problemlərinə diqqətin cəlb edilməsi və poblemin həllinin tapılmasına aid etmək olar. Makro səviyyədə işi izah etmək üçün bir misal çəkim – deyək ki, əhalinin müəyyən bir kütləsinin, məsələn fiziki məhdudiyyəti olan kütləsinin hansısa bir problemi var. Sosial işçi bu probemi görür, hardan qaynaqlandığını araşdırır. Deyək ki, fiziki problemləri olan şəxslərin nəqliyyatdan istifadə problemi var.O bunun üşün lobbiçilik edir, dövlət səviyyəsində təklif qaldırır, hansısa proqramların işlənib hazırlanmasında bir başa iştirak edir.\nBizdə təsəvvür edin ki, bu işləri görməli olan mütəxəssislə sosial xidmətçi işi qarışdırılır.Biz bunun dövlət səviyəsində qaldırılmasını, aydınlaşdırılmasını istəyirik, sosial xidmətçi problemin həll yolunu lazımi müdaxilə metodlarını bilmir. Sosial işçi bu sahə üzrə mütəxəssis deməkdir. Sosial işçi benefisiarla söhbət edərkən hansı ifadələri qurmalıdır və s. kimi incə təfərrüatları bilir, yanaşma tərzi fərqlidir. Sosial işçi ekosistemdəki bütün problemləri tapıb görməyi bacarmalıdır.\nŞtatların olmaması da məhz bundan qaynaqlanır.\n-Sizcə Azərbaycanda fiziki məhduddiyyətli insanlara qayğı işinin təşkili yetərli səviyyədədirmi?\n-Qanunlar var. Amma mexanizmlər nə dərəcə işləyir? Mən burda axsamalar görürəm. İzah edim -bizdə ən ciddi problemlərdən biri budur ki, qanunlar var, amma onlar ehtiyacların üzərində qurulmur. Tutaq ki, fiziki məhdudiyyətli şəxslərin probleminin həllinə dair qanun hazırlanır. Dünya təcübəsində belədir ki, xidmət istifadəçilərinin özləri üçün yaradılacaq xidmətin hazırlanmasında iştirakı təmin olunur. Bu son dərəcə vacibdir. Fiziki məhdudiyyətli insandan yaxşı kim bilə biər ki, yolda yeriyərkən o hansı çətinliklərlə üzləşir və ya ümumiyyətlə həyatı boyu onun hansı çətinlikləri var?! Hansısa bir iaşə obyektinə girəndə hansı çətinliklərlə qarşılaşır? Dünya təcrübəsində əlilliyi olan insanların problemlərinin həlli üçün hansısa qanun hazırlananda bu insanlar özləri bu qanun layihəsinin işlənməsinə cəlb olunurlar. Sosial dəyişiliklər etmək istəyən çoxlu sayda fiziki məhdudiyyətli şəxslər var. Onlar bu prossesə cəlb oluna bilərlər. Halbuki, biz onların əvəzinə qərar veririk və buna görə də boşluqlar olur. Sosial işçilərin işləyə biləcəyi bir çox əhali qrupları var. Bunlar ahıllığı olan tənha insanlardır, küçə uşalqrıdır. Fiziki məhdudiyyətli böyük və kiçik yaş quparından olan insanlar, insan alverinə məruz qalmış şəxslər var.\n– Bəs bu insanları qanun layihələrinin haızlanmasına necə cəlb etmək olar?\n-Bu sahələrdə məşğul olan QHT-lər var, fəallar var, sosial işçilər tərəfindən sorğular keçirmək olar. Məsələyə daha köklü yanaşsaq, boşluqlar aradan qaldırılar. Biz əslində problemi sosial işçidən yox, o problemi olan insanların özündən soruşsaq daha faydalı iş görmüş olarıq. Ümumilikdə götürəndə, Azərbaycanda sosial işçilərin əhatə etdiyi sahələr və çeşidlər azdır. Məsələn, ahıllar üçün hansı xidmətlərimiz var? Yalnız qocalar evimiz var. Söz düşəndə deyirik ki, ailə institutumuz güclüdür, uşaq valideyninə yiyə durur. Amma, zaman dəyişir, cəmiyyət fərqli davranışlar nümayiş etdirir. Bütün qocalar qayğı ilə əhatə olunmur, bir qocalar evimiz var onun da müəyyən limiti var. Hər ahılı da ora yerləşdirmək olmur.\nİnsan alverinə məruz qalmış və insan alveri qurbanına çevriləcək potensial qurbanlar var. Yəni şərait yaransa onlar risk qrupudur. Sosial işçinin olmaması bu problemin daha çox vüsət almasına gətirib çıxara bilər. Ailə Qadın və Uşaq Problemləri üzrə Dövlət Komitəsi, eləcə də Əmək və Əhalinin Sosial Müdafiəzi Nazirliyinin nəzdində mütləq psixoloqlar və sosial işçilər fəaliyyət göstərməlidir. Tutaq ki, bir ailə müavinət almaq istəyir, hansısa bir sənəd düz gəlməyəndə problemin məğzi araşdırılmadan sənədlər geri göndərilir və o ailənin problemi çözülməmiş qalır.\nTəhsil Nazirliyinin internat evlərində sosial işçilər yoxdur. Burda da bu işçilərin fəaliyyətinə böyük ehtiyac hiss olunur. Hansısa valideyn gətirib uşağını o internat evinə təhfil verəndə məsələyə sosial işçi müdaxilə edib bəlkə də bunun qarşısını ala bilər – valideynin sosial problemini həll etməklə. Uşaq üçün internat evində böyüməkdənsə, ailə mühitində böyümək daha yararlı ola bilər.\nSosial işçi cəmiyyətin problemlərinin görülüb, çatdırılmasında, həll yollarının tapılmasında mühüm rol oynayan şəxsdir və cəmiyyət üçün çox lazımlıdır.\nNext: Next post: Nikahın pozulması ilə bağlı… (Mehriban Zeynalova)


28 sentyabr 2016 bakıda sel sözaltı sözlük\nmisir mərdanov 15 noyabr 2018 abel məhərrəmovun vəzifəsindən azad edilməsi 2 abel məhərrəmov 2 oatd.org möhtəşəm fars mahnıları möhtəşəm fransız mahnıları günü ifadə edən tək kəlmə 2 eldar əzizov yalansavar.org devops güldürən tvitlər sleep dealer vroniplag cin çıxarma adıyla adamı döyüb öldürmək\n28 sentyabr 2016 bakıda sel\n1. nəyimiz düzdür ki, kanalizasiyamız da düz olsun.\nFövqəladə Hallar Nazirliyindən yayılan rəsmi məlumata görə su basmış fərdi yaşayış evlərindən ikisi azyaşlı olmaqla 17 nəfər xilas edilib. Nazirlik hazırda yağış suları ilə dolmuş ərazilərdə suçəkmə işləri aparılır.\nSentybarın 28-də yağan güclü yağışdan sonra axşam saatlarında paytaxt Bakının müxtəlif ərazilərini su basıb. Şəhərin müxtəlif hissələrində iş yerləri və bəzi evləri su altında qalıb, şəhərdə nəqliyatın hərəkəti iflic olub.\nHələlik rəsmilərdə hadisə ilə bağlı hər hansı açıqlama yoxdur. Yalnız yol polisi güclü yağış və tıxaclara görə sürücülərə xəbərdarlıq edib.\nAPA informasiya agentliyinin məlumatına görə, Bakı və Abşeron yarımadasında sentyabrın 29-da yağışın davam edəcəyi, gündüz yağışda fasilə olacağı gözlənilir.\n29.09.2016 00:29, khael\nmilyonçu 9 - 6 uçnoylim 2